open-index/open-wikipedia-markdown huggingface dataset:
റാം നാഥ് കോവിന്ദ്

ഇന്ത്യയുടെ പതിനാലാമത്തെ രാഷ്ട്രപതിയാണ് **റാം നാഥ് കോവിന്ദ്**.മുൻ ബിഹാർ ഗവർണറായിരുന്ന ഇദ്ദേഹം കാൺപൂരിൽനിന്നുള്ള ദലിത് നേതാവാണ്. 
## ആദ്യകാല ജീവിതം
1945 ഒക്ടോബർ ഒന്നിന് കാൻപൂരിലാണ് റാം നാഥ് കോവിന്ദ് ജനിച്ചത്. കാൻപൂർ സർവകലാശാലയിൽനിന്ന് ബികോം, നിയമ ബിരുദങ്ങൾ നേടിയ ശേഷം പതിനാറു വർഷം ഡൽഹി ഹൈക്കോടതിയിലും സുപ്രീം കോടതിയിലും പ്രാക്ടീസ് ചെയ്തു. 1980 മുതൽ 1993 വരെ സുപ്രീം കോടതിയിൽ കേന്ദ്രസർക്കാരിന്റെ സ്റ്റാൻഡിങ് കോൺസൽ ആയിരുന്നു.

ഉത്തർപ്രദേശിൽനിന്നു രാജ്യസഭയിലേക്കു രണ്ടുവട്ടം (1994–2000), (2000–2006) തിരഞ്ഞെടുക്കപ്പെട്ടു. പട്ടിക ജാതി / വർഗ ക്ഷേമം, ആഭ്യന്തരം, സാമൂഹികനീതി, നിയമം, പെട്രോളിയം തുടങ്ങിയ വിവിധ പാർലമെന്ററി കമ്മറ്റികളിൽ അംഗമായിരുന്നു. ലക്നൗ ബി.ആർ. അംബേദ്ക്കർ സർവകലാശാല ബോർഡ് ഒാഫ് മാനേജ്മെന്റ്, കൽക്കത്ത സർവകലാശാല ബോർഡ് ഒാഫ് ഗവേണൻസ് എന്നിവടങ്ങളിൽ അംഗമാണ്. 2002–ൽ െഎക്യരാഷ്ട്ര സംഘടനയിൽ ഇന്ത്യയെ പ്രതിനിധീകരിച്ചു.
പാർലമെന്റ് അംഗമായിരിക്കുമ്പോൾ ഗ്രാമീണ മേഖലയിൽ വിദ്യാഭ്യാസ സൗകര്യങ്ങൾ ഒരുക്കുന്നതിൽ അദ്ദേഹം ഏറെ ശ്രദ്ധിച്ചിരുന്നു. ദുർബല വിഭാഗങ്ങൾക്കും സ്ത്രീകൾക്കും സൗജന്യ നിയമസഹായം നൽകുന്ന പ്രവർത്തനങ്ങൾക്കും നേതൃത്വം നൽകി.

1977-ൽ ഡൽഹി ഹൈക്കോടതിയിൽ കേന്ദ്രസർക്കാരിന്റെ അഭിഭാഷകനായ കോവിന്ദ് 1981-ൽ സുപ്രീം കോടതിയിൽ സർക്കാരിന്റെ ജൂനിയർ അഭിഭാഷകനായി. ദലിത്, പിന്നാക്ക, പട്ടികജാതി, പട്ടികവർഗ വിഭാഗക്കാർ കേസുകൾ നടത്താൻ നേരിടുന്ന പ്രയാസങ്ങൾ നേരിട്ടു മനസ്സിലാക്കിയ റാം നാഥ് അവർക്കായി ഡിപ്രസ്ഡ് ക്ലാസസ് ലീഗൽ എയ്ഡ് ബ്യൂറോയിൽ സജീവമായി. 1978-ൽ സുപ്രീം കോടതിയിൽ അഡ്വക്കറ്റ് ഓൺ റെക്കോഡ് ആയി. 1991-ൽ ബിജെപിയിൽ അംഗമായ കോവിന്ദിന്റെ പ്രവർത്തനം അന്നത്തെ പാർട്ടിനേതാക്കളായ അടൽ ബിഹാരി വാജ്പേയി, എൽ. കെ. അഡ്വാനി, മുരളീ മനോഹർ ജോഷി എന്നിവരുടെ ശ്രദ്ധയിൽപ്പെട്ടു. അങ്ങനെ 1994 ഏപ്രിലിൽ ഉത്തർപ്രദേശിൽ നിന്നു രാജ്യസഭാംഗമായി. പിന്നെയും മൂന്നു വർഷം കഴിഞ്ഞ് 1997- ലാണ് കോവിന്ദ് ആദ്യമായി ബിജെപി ദേശീയ നിർവാഹക സമിതി അംഗമാകുന്നത്.

പാർലമെന്റിൽ കോവിന്ദിന്റെ പ്രവർത്തനം ശ്രദ്ധേയമായതു മൂന്നു കമ്മിറ്റികളിൽ അംഗമെന്ന നിലയിലാണ് – പട്ടികജാതി, പട്ടികവർഗ ക്ഷേമ സമിതി, സാമൂഹികനീതി ശാക്തീകരണ സമിതി, നിയമ, നീതി സമിതി. പട്ടികജാതി –പട്ടികവർഗക്കാർക്കു തികച്ചും എതിരായ ചില ഉത്തരവുകൾ 1997-ൽ കേന്ദ്രസർക്കാർ പുറപ്പെടുവിച്ചപ്പോൾ അതിനെതിരെ ശക്തമായ പ്രക്ഷോഭം നടത്താൻ അദ്ദേഹം മുന്നിട്ടിറങ്ങി. അടൽ ബിഹാരി വാജ്പേയിയുടെ നേതൃത്വത്തിൽ ദേശീയ ജനാധിപത്യ മുന്നണി സർക്കാർ അധികാരമേറ്റപ്പോൾ ഈ ഉത്തരവുകളെല്ലാം ഭരണഘടനാ ഭേദഗതികളിലൂടെ തിരുത്താൻ കോവിന്ദ് മുൻകയ്യെടുത്തു. രാജ്യസഭയിൽ അദ്ദേഹത്തിന്റെ പ്രസംഗങ്ങൾ ശ്രദ്ധേയമായപ്പോഴാണ് 2002ൽ കേന്ദ്രസർക്കാർ അദ്ദേഹത്തെ ഐക്യരാഷ്ട്രസഭയുടെ പൊതുസഭയിൽ സംസാരിക്കാൻ നിയോഗിച്ചത്. 

2015-ൽ കെ.എൻ. ത്രിപാഠിയുടെ പിൻഗാമിയായി ബീഹാർ ഗവർണർ സ്ഥാനമേറ്റെടുത്ത കോവിന്ദിനെ 2017 ജൂണിൽ എൻ.ഡി.എ.യുടെ രാഷ്ട്രപതി സ്ഥാനാർത്ഥിയായി തിരഞ്ഞെടുത്തു. എതിർസ്ഥാനാർത്ഥിയായിരുന്ന മുൻ ലോക്സഭാ സ്പീക്കർ മീര കുമാറിനെ തോല്പിച്ച് 2017 ജൂലൈ 25-ന് അദ്ദേഹം രാഷ്ട്രപതിയായി സത്യപ്രതിജ്ഞ ചെയ്തു. 

## അവലംബം
വർഗ്ഗം:അഭിഭാഷകർ
വർഗ്ഗം:ഭാരതീയ ജനതാ പാർട്ടി പ്രവർത്തകർ
വർഗ്ഗം:1945-ൽ ജനിച്ചവർ
വർഗ്ഗം:ഒക്ടോബർ 1-ന് ജനിച്ചവർ

വർഗ്ഗം:ഇന്ത്യയുടെ രാഷ്ട്രപതിമാർ
വർഗ്ഗം:ബിഹാർ ഗവർണർമാർ
ഡൊമോഗ്ലെഡ്-വാലിയ സെർനി ദേശീയോദ്യാനം

**ഡൊമോഗ്ലെഡ്-വാലിയ സെർനി ദേശീയോദ്യാനം** (റൊമാനിയൻ: *Parcul Naţional Domogled-Valea Cernei*) റൊമാനിയയിലെ കറസ്-സെവറിൻ, ഗോർജ്, മെഹെഡിൻതി എന്നീ കൌണ്ടികളുടെ ഭരണപ്രദേശത്തുള്ള ഒരു പരിരക്ഷിത മേഖലയാണ് (ദേശീയോദ്യാന വിഭാഗം II IUCN).

## സ്ഥാനം
ദേശീയോദ്യാനത്തിനു വലത് വശത്തായി സെർന മലനിരകളും ഗൊഡിയാനു പർവതനിരകളും  വ്യാപിച്ചു കിടക്കുന്നു. ഇടതു വശത്തായി സെർന നദീതടത്തിൽ, വാൽക്കൻ മലനിരകൾ, മെഡിൻറി മലനിരകൾ (തെക്കൻ കാർപ്പാത്തിയൻറെ ഉപവിഭാഗമായ റെറ്റെസാറ്റ്-ഗോഡിനു മലനിര) എന്നിവയാണുള്ളത്.

## ചിത്രശാല

File:Baile Herculane .- Parc National vallée de la Cerna-Domogled..jpg|Domogled-Valea Cernei National Park 
File:Baile Herculane .- Parc National vallée de la Cerna-Domogled (2).jpg|Domogled-Valea Cernei National Park 
File:B.Herculane mai 2007.jpg|Bǎile Herculane
File:Godeanu, nižší část.jpg|Godeanu mountains


## അവലംബം
കാലിമാനി ദേശീയോദ്യാനം

**കാലിമാനി ദേശീയോദ്യാനം** (റൊമാനിയൻ: *Parcul Naţional Călimani)* റൊമാനിയയിലെ ഒരു സംരക്ഷിത പ്രദേശമാണ്  (ദേശീയോദ്യാനം വിഭാഗം II IUCN) റൊമാനിയയിലെ ഭരണപ്രദേശങ്ങളായ മുറേസ് (45%), സുസീവ (35%), ഹർഗിത (15%), ബിസ്ടിത-നസൌദ് എന്നീ കൌണ്ടികളുടെ ഭാഗങ്ങളിലാണ് ഈ ദേശീയോദ്യാനം നിലനിൽക്കുന്നത്. കാലിമാനി മലനിരകൾ ഈ ദേശീയോദ്യാനത്തിൻറെ സംരക്ഷണ പരിധിയിൽ വരുന്നു.

## അവലംബം
യാൻചെപ്പ് ദേശീയോദ്യാനം

**യാൻചെപ്പ് ദേശീയോദ്യാനം** പെർത്തിന് 42 കിലോമീറ്റർ (26 മൈൽ) വടക്കായി, പടിഞ്ഞാറൻ ആസ്ട്രേലിയയിൽ സ്ഥിതിചെയ്യുന്ന ഒരു ദേശീയോദ്യാനമാണ്. ഈ ദേശീയോദ്യാനം ഇതിലെ ഗുഹകൾ,  തനതായ കുറ്റിക്കാടുകൾ, കോവാല കോളനികൾ എന്നിവയ്ക്കു പ്രസിദ്ധമാണ്. പ്രാദേശിക ന്യൂൻഗാർ ആദിവാസികളുടെ പങ്കാളിത്തത്തോടെ, സാംസ്കാരിക വിദ്യാഭ്യാസ പരിപാടികളും ഈ ദേശീയോദ്യാനം പ്രദാനം ചെയ്യുന്നു.

## ചരിത്രം
യൂറോപ്യൻമാരുടെ വരവിനു  ആയിരക്കണക്കിന് വർഷങ്ങൾക്കു മുമ്പുതന്നെ ഈ പ്രദേശം തദ്ദേശീയ ഓസ്ട്രേലിയൻ വംശജരുടെ അധിവാസകേന്ദ്രവും ഒരു ശ്രദ്ധേയമായ വേട്ടയാടൽ കേന്ദ്രവുമായിരുന്നു.

## അവലംബം

വർഗ്ഗം:വെസ്റ്റേൺ ഓസ്ട്രേലിയയിലെ ദേശീയോദ്യാനങ്ങൾ
യൾഗോറുപ്പ് ദേശീയോദ്യാനം

**യൾഗോറുപ്പ് ദേശീയോദ്യാനം**, പെർത്തിന് 105 കിലോമീറ്റർ തെക്കുഭാഗത്തായി, മൻഡുറായ്ക്ക് നേരിട്ട് തെക്കായി, പടിഞ്ഞാറൻ ആസ്ട്രേലിയയിൽ സ്ഥിതിചെയ്യുന്ന ഒരു ദേശീയോദ്യാനമാണ്.

സ്വാൻ കോസ്റ്റൽ സമതലത്തിന്റെ പടിഞ്ഞാറൻ അറ്റത്ത് സ്ഥിതി ചെയ്യുന്ന ഈ ദേശീയോദ്യാനം, ഏതാണ്ട് പത്ത് തടാകങ്ങളുള്ള ഒരു ശൃംഖല ഉൾക്കൊള്ളുന്നു. ദേശീയോദ്യാനത്തിൻറെ പേര് രണ്ടു നൂൻഗാർ പദങ്ങളുടെ സംയോജനമാണ്.  യൽഗോർ എന്ന വാക്കിനർത്ഥം "lake" എന്നും അപ്പ് എന്നാൽ "place of" എന്നുമാണ്.

## അവലംബം

വർഗ്ഗം:വെസ്റ്റേൺ ഓസ്ട്രേലിയയിലെ ദേശീയോദ്യാനങ്ങൾ
വി.എസ്. വിജയൻ

**വാടയിൽ ശങ്കരൻ വിജയൻ** (വി. എസ്. വിജയൻ) (1945 മെയ് 29-നു ജനനം) ഒരു ഇന്ത്യൻ പരിസ്ഥിതിപ്രവർത്തകനും വന്യജീവീജീവശാസ്ത്രജ്ഞനും പക്ഷിനിരീക്ഷകനും ആയിരുന്നു. അദ്ദേഹം പ്രകൃതിചികിത്സയുടെ ആരാധകനും സലിം അലി സെന്റർ ഫോർ ഓർണിതോളജി ആൻഡ് നാച്ചുറൽ ഹിസ്റ്ററി  (സാക്കോൺ)ന്റെ സ്ഥാപക ഡയറക്ടറും ആണു്. അദ്ദേഹം ഇപ്പോൾ  സലിം അലി ഫൗണ്ടഷൻ്റെ ചെയർമാൻ ആണ്.

വിജയൻ, എം. എസ്സ്. യൂണിവേഴ്സിറ്റി ബറോഡയിൽ നിന്നും ജന്തുശാസ്ത്രത്തിൽ ബിരുദാനന്തരബിരുദം നേടി. സലിം അലിയുടെ കീഴിൽ, "Ecological isolation in bulbuls (Class Aves, family Pycnonotidae) with special reference to Pycnonotus cafer (L) and Pycnonotus luteolus (Lesson) at Point Calimere" എന്ന വിഷയത്തിലെ പഠനത്തിന് 1976-ൽ ബോംബെ യൂണിവേഴ്സിറ്റിയിൽ നിന്നും ഡോക്ടറേറ്റ് ലഭിച്ചു. അറിയപ്പെടുന്ന പക്ഷിനിരീക്ഷകയും സാക്കോണിലെ മുൻ ശാസ്ത്രജ്ഞയുമായ ലളിത വിജയൻ ഭാര്യയും, വി. വി. റോബിൻ മകനുമാണ്.     

## പരിസ്ഥിതി സംരക്ഷണത്തിനായുള്ള സംഭാവനകൾ
അദ്ദേഹത്തിൻ്റെ Impact of hydroelectric dam on wildlife in Silent Valley എന്ന റിപ്പോർട്ട് സേവ് സൈലന്റ് വാലി മൂവ്മെന്റിനു ശാസ്ത്രീയ അടിത്തറ പാകി. അദ്ദേഹത്തിൻ്റെ നേതൃത്വത്തിൽ നടന്ന കേവൽദേവ് ദേശീയോദ്യാനത്തിലെ ആവാസവിജ്ഞാനത്തെക്കുറിച്ചുള്ള ദീർഘകാല പഠനമാണ് ഉദ്യാനത്തിന്റെ മാനേജ്മെന്റ് പ്ലാനുകൾ നിർമ്മിക്കാൻ പ്രേരകമായത്.

## അവലംബം

വർഗ്ഗം:1945-ൽ ജനിച്ചവർ
വർഗ്ഗം:ഇന്ത്യയിലെ പരിസ്ഥിതിപ്രവർത്തകർ
വർഗ്ഗം:ഇന്ത്യൻ പക്ഷിശാസ്ത്രജ്ഞർ
വർഗ്ഗം:ജീവിച്ചിരിക്കുന്നവർ
വൺപ്ലസ്

**വൺപ്ലസ്** ഡിസംബറിൽ 2013ൽ സ്ഥാപിതമായ ചൈനീസ് സ്മാർട്ട്ഫോൺ നിർമ്മാതാക്കളാണ്. വൺപ്ലസിന്റെ ആസ്ഥാനം ഷെൻ‌ഷെനിലെ ജില്ലയായ ഫ്യൂട്ടിയനിൽ ഉള്ള ചെഗോങ്‌മിയാവോയിലെ (车公庙) തായ്‌റാൻ കെട്ടിടത്തിലാണ് (泰然大厦). ചൈനയെ കൂടാതെ 2018 ജൂലൈയിലെ കണക്കനുസരിച്ച് ലോകത്തെ 34 രാജ്യങ്ങളിലും അതിനോടനുബന്ധച്ചുള്ള പ്രദേശങ്ങളിലും കമ്പനി ഔദ്യോഗികമായി സേവനം നൽകുന്നു. പീറ്റ് ലൗ,കാർൾ പീ തുടങ്ങിയവർ ആണ് ഈ കമ്പനിയുടെ സ്ഥാപകർ. മറ്റ് ഉൽ‌പ്പന്നങ്ങൾ‌ക്കൊപ്പം നിരവധി ഫോണുകൾ‌ അവർ‌ പുറത്തിറക്കി.ബി‌ബി‌കെ ഇലക്ട്രോണിക്സിന്റെ അനുബന്ധ സ്ഥാപനമായ ഓപ്പോയുടെ നിയന്ത്രണത്തിലാണ്, വിവോ, റിയൽ‌മി, ഐക്യുഒ എന്നിവയ്‌ക്കൊപ്പമാണ് പ്രവർത്തിച്ചു വരുന്നത്.
## ചരിത്രം

മുൻ ഓപ്പോ വൈസ് പ്രസിഡന്റ് പീറ്റ് ലോയും കാൾ പേയും ചേർന്നാണ് 2013 ഡിസംബർ 16 ന് വൺപ്ലസ് സ്ഥാപിച്ചത്.ചൈനീസ് പൊതു രേഖകൾ പറയുന്നതിനുസരിച്ച്, വൺപ്ലസിന്റെ ഏക സ്ഥാപന ഓഹരി ഉടമ ഓപ്പോ ഇലക്ട്രോണിക്സ് മാത്രമാണ്.വൺപ്ലസ് ഓപ്പോയുടെ പൂർണ ഉടമസ്ഥതയിലുള്ള ഉപസ്ഥാപനമാണെന്ന് വസ്തുത ലോ(Lau) നിഷേധിക്കുകയും ഓപ്പോ ഇലക്ട്രോണിക്സോ, ഓപ്പോ മൊബൈലോ (ഫോൺ നിർമ്മാതാവ്)അല്ല വൺപ്ലസിന്റെ പ്രധാന നിക്ഷേപകനെന്നും  അവർ "മറ്റ് നിക്ഷേപകരുമായി ചർച്ച നടത്തുകയാണെന്നും" പ്രസ്താവിച്ചു.വൺപ്ലസ്  സ്ഥിരീകരിച്ചിട്ടുണ്ടെങ്കിലും അത് ഓപ്പോയുടെ നിർമ്മാണ ലൈൻ ഉപയോഗിക്കുന്നുവെന്നും വിതരണ ശൃംഖലയുടെ ഒരു ഭാഗം ഓപ്പോയുമായി പങ്കിടുന്നു.ഈ വിഭാഗത്തിലെ മറ്റ് ഫോണുകളേക്കാൾ കുറഞ്ഞ വിലയും ഉയർന്ന നിലവാരമുള്ള സന്തുലിതാവസ്ഥ സൃഷ്ടിക്കുന്ന ഒരു സ്മാർട്ട്‌ഫോൺ രൂപകൽപ്പന ചെയ്യുകയായിരുന്നു കമ്പനിയുടെ പ്രധാന ലക്ഷ്യം, മറ്റ് കമ്പനികൾ നിർമ്മിക്കുന്ന താഴ്ന്ന നിലവാരമുള്ള ഉപകരണങ്ങൾക്കായി ഉപയോക്താക്കൾ "ഒരിക്കലും സെറ്റിൽ ചെയ്യില്ല" എന്ന് വിശ്വസിക്കുന്നു. "വ്യത്യസ്തരായിരിക്കുന്നതിന് വേണ്ടി മാത്രം ഞങ്ങൾ ഒരിക്കലും വ്യത്യസ്തരാകില്ല. ചെയ്യുന്നതെല്ലാം ദൈനംദിന ഉപയോഗത്തിൽ യഥാർത്ഥ ഉപയോക്തൃ അനുഭവം മെച്ചപ്പെടുത്തുന്നതിന് വേണ്ടിയാണ്" എന്ന് ലോ വിശദീകരിച്ചു."സാങ്കേതിക വ്യവസായത്തിന്റെ മുജി(Muji)" ആകാനുള്ള ആഗ്രഹങ്ങളും അദ്ദേഹം കാണിച്ചു, ലളിതവും ഉപയോക്തൃ-സൗഹൃദ രൂപകൽപ്പനയോടു കൂടിയ ഉയർന്ന നിലവാരമുള്ള ഉൽപ്പന്നങ്ങളിൽ ശ്രദ്ധ കേന്ദ്രീകരിച്ചു.ഓപ്പോ എൻ 1 ൽ നിന്നുള്ള പ്ലാറ്റ്‌ഫോമുമായുള്ള ലോയുടെ ബന്ധം തുടരുന്നു, ജനപ്രിയ കസ്റ്റം റോമായ സയനോജെൻമോഡിന്റെ ഒരു വകഭേദം അതിന്റെ ഉൽപ്പന്നങ്ങളുടെ ആൻഡ്രോയിഡ് വിതരണത്തെ അടിസ്ഥാനമാക്കി ചൈനയ്ക്ക് പുറത്ത് അതിന്റെ വ്യാപാരമുദ്രകൾ ഉപയോഗിക്കുന്നതിനായി വൺപ്ലസ് സയനോജെൻ ഇങ്കുമായി ഒരു പ്രത്യേക ലൈസൻസിംഗ് കരാറിൽ ഏർപ്പെട്ടു.

## അവലംബം
യക്കാംബു ദേശീയോദ്യാനം

**യക്കാംബു ദേശീയോദ്യാനം  **(Spanish: *Parque nacional Yacambú*)  തെക്കേ അമേരിക്കൻ രാജ്യമായ വെനിസ്വേലയിലെ  ദേശീയോദ്യാന പദവിയുള്ള ഒരു സംരക്ഷിത പ്രദേശമാണ്.  ആൻറീസ് പർവ്വതനിരകളുടെ താഴ്വാരത്തിലെ കുന്നുകളുടെ ഭാഗമായിവരുന്ന പോർച്ചുഗീസ് മലനിരകളുടെ തെക്കേ ചെരിവിൽ സ്ഥിതിചെയ്യുന്ന ലാറാ സംസ്ഥാനത്തിൻറെ തെക്കായിട്ടാണ് ഇതു സ്ഥിതിചെയ്യുന്നത്. നിർമ്മാണത്തിലിരിക്കുന്ന അതിബൃഹത്തായ പദ്ധതിയായ ജോസ് മരിയ പൈൽ റിസർവ്വോയറിലേയ്ക്കുള്ള ജലം പ്രദാനം ചെയ്യുന്ന യാകാംബു നദീതടത്തിന്റെ ഒരു ഭാഗം സംരക്ഷിക്കുന്നതിനായിട്ടാണ് 1962 ൽ ഇത് രൂപകല്പന ചെയ്തത്.

## ചിത്രശാല

File:Cascada Parque Yacambu.JPG|
File:Carretera vía el blanquito, parque nacional yacambu. estado lara.JPG| 
File:Yacambu.jpg|
File:Carretera vía el blanquito, parque nacional yacambu. Estado Lara.JPG|
File:Parque nacional yacamù Lara.jpg|


## അവലംബം
മെഡാനോസ് ഡി കോറോ ദേശീയോദ്യാനം

**മെഡോനോസ് ഡി കോറോ ദേശീയോദ്യാനം** (*Parque Nacional Los Médanos de Coro*) പരാഗ്വാനോയിലേയക്കു നയിക്കുന്ന പാതയിലെ കോറോ നഗരത്തിനു സമീപം, ഫാൽക്കൺ സംസ്ഥാനത്തു സ്ഥിതിചെയ്യുന്ന ഒരു ദേശീയോദ്യാനമാണിത്. ഈ ദേശീയോദ്യാനം രൂപീകരിക്കപ്പെട്ടത് 1974 ൽ ആയിരുന്നു. ദേശീയോദ്യാനത്തിലേയ്ക്ക് വളരെ എളുപ്പത്തിൽ ബസ് മാർഗ്ഗമോ ടാക്സിയിലോ എത്തിച്ചേരാൻ സാധിക്കുന്നു. മെഡാനോസ് ദേശീയോദ്യാനം പരാഗ്വാന ക്സെറിക് സ്ക്രബ് എക്കോ മേഖലയെ സംരക്ഷിക്കുന്നു.  മെഡാനോസ് മുനമ്പിൽ സ്ഥിതിചെയ്യുന്ന ഈ ദേശീയോദ്യാനത്തിൻ 91 ചതുരശ്ര കിലോമീറ്റർ (35 ചതുരശ്ര മൈൽ) വിസ്തീർണ്ണമാണുള്ളത്. ഇതിൽ മരുഭൂമിയും ലവണത്വമുള്ള ചതുപ്പുകളുള്ള തീരദേശ ആവാസവ്യവസ്ഥകളും ഉൾപ്പെടുന്നു. ഇത് മൂന്ന് മേഖലകളിലായാണ് സ്ഥിതിചെയ്യുന്നത്; മീറ്റരെ നദിയുടെ അഴിമുഖത്തെ ഏതാനും നീർച്ചാലുകളും കൂടി ചേർന്നുള്ള  എക്കൽ സമതലം, മൂന്നു തരം മണൽക്കുന്നുകളടങ്ങിയ ഒരു ഐയോളിയൻ സമതലം,  കണ്ടൽക്കാടുകൾ അതിർവരമ്പു ചമച്ച ചതുപ്പുനിലങ്ങളുമാണിവ. മെഡനോസ് എന്നറിയപ്പെടുന്ന ഈ ബൃഹത്തായ മണൽക്കുന്നുകൾ ഏകദേശം 5 by 30 കിലോമീറ്റർ (3.1 by 18.6 മൈൽ) വിസ്തൃതിയിൽ വ്യാപിച്ചുകിടക്കുന്നു. അവ 40 മീറ്റർ (130 അടി) ഉയരത്തിൽ വരെ കാണപ്പെടാറുണ്ട്. അതിശക്തമായ കാറ്റാണ് ഈ മണൽക്കുന്നുകളെ രൂപപ്പെടുത്തുന്നത്.

## അവലംബം
ഡൂൺ താഴ്‌വര

**ഡൂൺ താഴ്‌വര** എന്നത് അസാധാരണമായ വിധത്തിൽ വീതിയുള്ളതും, ഒരു നീണ്ടതുമായ ഒരു താഴ്വരയാണ്. അത് ഉത്തരാഖണ്ഡ്, ഹിമാചൽ പ്രദേശ് എന്നീ സംസ്ഥാനങ്ങളിലായി  ശിവാലി കുന്നുകളിൽ, ഹിമാലയത്തിന്റെ താഴെ സ്ഥിതി ചെയ്യുന്നു. ഈ താഴ്‌വരയിലാണ് ഉത്തരാഖണ്ഡിന്റെ തലസ്ഥാനമായ ഡെറാഡൂൺ സ്ഥിതിചെയ്യുന്നത്.

## അവലംബം
ഹൃദയമേ സാക്ഷി

1977ൽ ആലപ്പി ഷെരീഫ് കഥ, തിരക്കഥ, സംഭാഷണം എന്നിവയെഴുതി എൻ.സി മേനോൻ നിർമ്മിച്ച് ഐ.വി.ശശി സംവിധാനം ചെയ്ത ഒരു മലയാള ചലച്ചിത്രമാണ്***ഹൃദയമേ സാക്ഷി*** (English: Hridayame Sakshi). പ്രേം നസീർ, ശാരദ, കെ.പി. ഉമ്മർ, ശങ്കരാടി തുടങ്ങിയവർ പ്രധാന കഥാപാത്രങ്ങളെ അവതരിപ്പിച്ച ഈ ചിത്രത്തിന്റെ സംഗീതം എം.എസ്. വിശ്വനാഥൻ നിർവ്വഹിച്ചിരിക്കുന്നു.
## അഭിനേതാക്കൾ

## ഗാനങ്ങൾ
ഗാനങ്ങൾ ശ്രീകുമാരൻ തമ്പി രചനയും എം.എസ്. വിശ്വനാഥൻ സംഗീതവും നൽകിയിയിരിക്കുന്നു.

## അവലംബം

## പുറത്തേക്കുള്ള കണ്ണീകൾ
* 
*   

വർഗ്ഗം:ഐ.വി. ശശി സം‌വിധാനം ചെയ്ത ചലച്ചിത്രങ്ങൾ
വർഗ്ഗം:പ്രേം നസീർ-ശാരദ ജോഡി
വർഗ്ഗം:പ്രേം നസീർ അഭിനയിച്ച മലയാളചലച്ചിത്രങ്ങൾ
വർഗ്ഗം:ഫിലോമിന അഭിനയിച്ച ചലച്ചിത്രങ്ങൾ
സെറോ എൽ കോപ്പെ ദേശീയോദ്യാനം

**സെറോ എൽ കോപ്പെ ദേശീയോദ്യാനം** (Spanish: *Parque nacional Cerro El Copey*) കരീബിയൻ ദ്വീപായ മാർഗരിറ്റയുടെ കിഴക്കുഭാഗത്തായി സ്ഥിതിചെയ്യുന്നതും,  വെനിസ്വേലയിലെ പർവ്വതങ്ങളുടെ ആധിക്യമുള്ള പ്രദേശമായ ന്യൂവാ എസ്പാർട്ട  സംസ്ഥാനത്തു സ്ഥിതിചെയ്യുന്നതുമായ ദേശീയോദ്യാനപദവി ലഭിച്ച ഒരു സംരക്ഷിത പ്രദേശമാണ്.  സെറോ എൽ കോപ്പേ-ജോവിറ്റോ വില്ലാൽബ ദേശീയോദ്യാനമെന്ന പേരിലും ഇതറിയപ്പെടുന്നു.

## ചിത്രശാല

File:San Juan Valley.jpg|
File:Valle de San Juan.jpg|
File:Vista del Cerro El Copey o La Sierra desde San Juan.JPG|
File:Huerto en San Juan Bautista02.JPG|
File:Naturaleza viva.jpg|


## അവലംബം

വർഗ്ഗം:വെനസ്വേലയിലെ ദേശീയോദ്യാനങ്ങൾ
ലോക സംഗീത ദിനം

ജൂൺ ഇരുപത്തിയൊന്ന് ലോക സംഗീത ദിനമായി ആചരിക്കുന്നു , .
## ചരിത്രം
1976-ൽ അമേരിക്കൻ സംഗീതജ്ഞനായ ജോയൽ കോയനാണ് ആദ്യമായി സംഗീതദിനം എന്ന ആശയം കൊണ്ടുവന്നത്. ഈ ദിനത്തിൽ എവിടെയും ആർക്കും ആടിപ്പാടാമെന്നും  അദ്ദേഹം പ്രസ്താവിച്ചു. ജോയൽ കോയന്റെ ഈ ആശയം അമേരിക്കയിൽ യാഥാർത്ഥ്യമായില്ല. എന്നാൽ ആറുവർഷങ്ങൾക്കു ശേഷം ഫ്രാൻസിൽ ഈ ആശയം നടപ്പാക്കി. ഫ്രഞ്ച് മന്ത്രാലയത്തിലെ സാംസ്കാരിക മന്ത്രിയായിരുന്ന ജാക്ക് ലാങ് ആണ് ജൂൺ 21 സംഗീത ദിനമായി നിർദ്ദേശിച്ചത്. 1982ൽ ഫ്രാൻസ് ആണ് ഈ ദിനം സംഗീത ദിനമായി ഏറ്റെടുത്തത്. ഫെറ്റെ ഡെ ല മ്യൂസിക്‌ എന്ന പേരിലാണ്‌ ഫ്രാൻസിൽ ഇത് അറിയപ്പെടുന്നത്അങ്ങനെ 1982 മുതൽ ഫെത് ദ ല മ്യൂസിക് എന്നറിയപ്പെടുന്ന ലോക സംഗീതദിനം ആചരിച്ചു തുടങ്ങി .  ഇന്ന് ലോകത്ത് നൂറിലേറെ രാജ്യങ്ങൾ അവരുടേതായ രീതിയിൽ സംഗീതദിനം ആഘോഷിക്കുന്നു , 
## അവലംബം

വർഗ്ഗം:ജൂൺ 21
വർഗ്ഗം:വിശേഷദിനങ്ങൾ
കാഞ്ചൻജംഗ സംരക്ഷിത പ്രദേശം

ഹിമാലയത്തിൽ സ്ഥിതിചെയ്യുന്ന സംരക്ഷിത പ്രദേശമാണ് **കാഞ്ചൻജംഗ സംരക്ഷിതപ്രദേശം**. ഹിമാലയത്തിലെ കിഴക്കേ നേപ്പാളിലാണ് കാഞ്ചൻജംഗ സ്ഥിതിചെയ്യുന്നത്. 2035 ചതുരശ്രകിലോമീറ്ററാണ് ഈ പ്രദേശത്തിന്റെ വിസ്തൃതി. 1997 ലാണ് ഈ സംരക്ഷിതപ്രദേശം പ്രഖ്യാപിക്കപ്പെട്ടത്. തപ്ലെജുങ്ങ് ജില്ലയിലെ കാഞ്ചൻജംഗയുടെ രണ്ട് കൊടുമുടികൾ ഈ സംരക്ഷിതപ്രദേശത്തിൽ വരുന്നു. വടക്കുഭാഗത്ത് ക്വോമൊലാംഗ്മ ദേശീയ പ്രകൃതിസംരക്ഷിത പ്രദേശം ടിബറ്റിൽ സ്ഥിതിചെയ്യുന്നു. കിഴക്കുഭാഗത്ത് സിക്കിമിലെ കാഞ്ചൻജംഗ ദേശീയോദ്യാനവും സ്ഥിതിചെയ്യുന്നു. തെക്കുഭാഗത്തായി സൻഖ്വാസഭ ജില്ല സ്ഥിതിചെയ്യുന്നു. 1200 മീറ്റർ മുതൽ 8586 മീറ്റർ വരെയാണ് ഈ പ്രദേശത്തിന്റെ സമുദ്രനിരപ്പിൽനിന്നുള്ള ഉയരം. വിശുദ്ധ ഹിമാലയൻ ഭൂപ്രകൃതിയിൽ വരുന്ന പ്രദേശമാണിത്. ഡബ്ലിയു ‍ഡബ്ലിയു എഫ് നേപ്പാളും ഇന്റർനാഷണൽ സെന്റർ ഫോർ ഇന്റഗ്രേറ്റഡ് മൗണ്ടൻ ഡവലപ്മെന്റും ചേർന്ന് വികസിപ്പിക്കുകയും സംരക്ഷിക്കുകയും ചെയ്യുന്ന പ്രദേശങ്ങളിലൊന്നാണിത്.

## ഭൂപ്രകൃതി
കാഞ്ചൻജംഗ സംരക്ഷിതപ്രദേശം കൃഷിസ്ഥലങ്ങളും, വനങ്ങളും, നദികളും, ഉന്നത തടാകങ്ങളും ഗ്ലേസിയറുകളും നിറഞ്ഞതാണ്.

## References

## പുറത്തേക്കുള്ള കണ്ണികൾ
* Department of National Parks and Wildlife Conservation, Nepal: ''Kanchenjunga Conservation Area'' 
വർഗ്ഗം:നേപ്പാളിന്റെ ഭൂമിശാസ്ത്രം - അപൂർണ്ണലേഖനങ്ങൾ
ന്യൂ അമരംബലം സംരക്ഷിത വനം

തെക്കേഇന്ത്യയിലെ കേരളത്തിൽ സ്ഥിതിചെയ്യുന്ന സംരക്ഷിത പ്രദേശമാണ് **ന്യൂ അമരംബലം സംരക്ഷിത വനം**. ഇത് പശ്ചിമഘട്ടത്തിലാണ് സ്ഥിതിചെയ്യുന്നത്.
[ലഘുചിത്രം|''[വരയാട്|Hemitragus hylocrius*, Munnar]]
[[പ്രമാണം:Lion-tailed_macaque_by_N._A._Naseer.jpg|ലഘുചിത്രം|*Macaca silenus'']]

## ഭൂപ്രകൃതി
26,572 ഹെക്ടർ വരുന്ന അമരംബലം സംരക്ഷിത വനം കേരളത്തിലെ ഏറ്റവും വലിയ സംരക്ഷിത വനമാണ്. ഈ സംരക്ഷിതപ്രദേശം സമുദ്രനിരപ്പിൽനിന്ന് 40 മുതൽ 2,554 മീറ്റർ ഉയരം വരെ വ്യാപിച്ചുകിടക്കുന്നു. ഉയരത്തിലുള്ള ഈ വ്യത്യാസം മൂലം ഈ പ്രദേശത്തെ ഭൂപ്രകൃതി നിബിഡവനങ്ങളാൽ മൂടപ്പെട്ടിരിക്കുന്നു. അതിശക്തമായ മഴയും ആർദ്രതയും ഇവിടത്തെ പ്രത്യേകതകളാണ്. അമരംബലം വനം സൈലന്റ്‍വാലി ദേശീയോദ്യാനമായി തുടരുന്നു. ഇവ നീലഗിരി ജൈവമണ്ഡലത്തിന്റെ ഭാഗമാണ്.

## പശ്ചിമഘട്ടത്തിലെ പ്രാദേശിക സസ്യജാലം
അമംബലത്ത് ഏകദേശം 25 തരം വന്യജീവികൾ ഉണ്ടെന്ന് 2000ൽ നടത്തിയ കണക്കുകൾ പറയുന്നു. ഇവയിൽ വംശനാശഭീഷണിനേരിടുന്ന സിംഹവാലൻ കുരങ്ങ്, നീലഗിരി താർ എന്നിവ ഉൾപ്പെടുന്നു.

## അവലംബങ്ങൾ

## പുറത്തേക്കുള്ള കണ്ണികൾ

വർഗ്ഗം:ഐ.യു.സി.എൻ. വർഗ്ഗം II
വർഗ്ഗം:കേരളത്തിലെ സംരക്ഷിതപ്രദേശങ്ങൾ
വർഗ്ഗം:പശ്ചിമഘട്ടത്തിലെ വന്യജീവി സങ്കേതങ്ങൾ
വർഗ്ഗം:ഇന്ത്യയിലെ പ്രധാനപ്പെട്ട പക്ഷിമേഖലകൾ
ആൻഡ്രിൻഗിട്ര ദേശീയോദ്യാനം

**ആൻഡ്രിൻഗിട്ര ദേശീയോദ്യാനം**, മഡഗാസ്കറിലെ ഹൌട്ടെ മാറ്റ്സ്യാട്ര മേഖലയിൽ, അമ്പലോവായോയ്ക്ക് 47 കിലോമീറ്റർ (29 മൈൽ) ദൂരത്തിൽ സ്ഥിതിചെയ്യുന്ന ഒരു ദേശീയോദ്യാനമാണ്. 1999 ൽ സ്ഥാപിതമായ ഈ ദേശീയോദ്യാനം പരിപാലിക്കുന്നത് മഡഗാസ്കർ നാഷണൽ പാർക്ക്സ് അസോസിയേഷൻ ആണ്. 2007 ൽ  അറ്റ്സിനാനാനയിലെ മഴക്കാടുകളുടെ ഭാഗമായി ഇത് ലോക പൈതൃക സ്ഥലമായി രേഖപ്പെടുത്തിയിട്ടുണ്ട്.

## ചരിത്രം
ഇരുപതാം നൂറ്റാണ്ടിന്റെ തുടക്കത്തിൽത്തന്നെ പര്യവേക്ഷകർ ഈ പ്രദേശത്തിന്റെ പ്രാധാന്യം ശ്രദ്ധിക്കുകയും 1927 ൽ മലനിരകളുടെ കേന്ദ്രഭാഗം "കർശനമായ പ്രകൃതിദത്ത റിവർവ്വ്" ആയി പ്രഖ്യാപിക്കുകയും ചെയ്തു.

## ഭൂമിശാസ്ത്രം
31,160 ഹെക്ടർ (77,000 ഏക്കർ) വിസ്തൃതിയുള്ള ഈ സംരക്ഷണ മേഖലയിൽ, സമതലങ്ങളേക്കാൾ ഉയർന്നു നിൽക്കുന്ന ആൻഡ്രിൻഗിട്ര മലനിരകളിലെ ഗ്രാനൈറ്റ് മാസിഫിൻറെ ഭൂരിഭാഗവും ഉൾപ്പെടുന്നു.

## അവലംബം

വർഗ്ഗം:മഡഗാസ്കറിലെ ദേശീയോദ്യാനങ്ങൾ
അങ്കാറാഫാൻറ്സിക്ക ദേശീയോദ്യാനം

**അങ്കാറാഫാൻറ്സിക്ക ദേശീയോദ്യാനം,** മഡഗാസ്കറിലെ ബോയെനി മേഖലയിൽ സ്ഥിതിചെയ്യുന്ന ഒരു ദേശീയോദ്യാനമാണ്. ദേശീയോദ്യാനത്തോട് ഏറ്റവും അടുത്തുള്ള നഗരമായ മജുങ്ക ഇവിടെ നിന്ന് 115 കിലോമീറ്റർ (71 മൈൽ) വടക്കായിട്ടാണ് നിലനിൽക്കുന്നത്. ഉഷ്ണമേഖലാ കാലാവസ്ഥയാണ് ഇവിടെ അനുഭവപ്പെടാറുള്ളത്. ഇവിടെ അധിവസിച്ചിരിക്കുന്ന പ്രബല ഗോത്രവർക്കാരായ സകലാവ ജനങ്ങൾ കൃഷി ചെയ്തു ജീവിക്കുന്ന ജനവിഭാഗമാണ്. അപൂർവ്വ ജീവിയായ ഗ്രേറ്റർ ബിഗ്-ഫൂട്ടഡ് മൌസിനെ ഈ ദേശീയോദ്യാനത്തിലല്ലാതെ മറ്റെവിടെയും കാണാൻ സാധിക്കുന്നതല്ല.

## ഉദ്യാനം
പടിഞ്ഞാറ് ബെറ്റ്സിബോക്ക നദിക്കും കിഴക്ക് മഹാജംബ നദിക്കും ഇടയിലാണ് ഉദ്യാനം സ്ഥിതിചെയ്യുന്നത്. മുമ്പ് റൂട്ട് 4 ദേശീയ പാതയുടെ ഇരുവശത്തുമായി യഥാർത്ഥത്തിൽ രണ്ട് ഉദ്യാനങ്ങളാണ് ഉണ്ടായിരുന്നത്, എന്നാൽ അവ 2002 ൽ സംയോജിപ്പിക്കപ്പെട്ടു. ഏകദേശം 135,000 ഹെക്‌ടർ വിസ്തൃതിയുള്ള ഈ ഉദ്യാനത്തിൽ കട്ടിയുള്ള വരണ്ട ഉഷ്ണമേഖലാ വനത്തിൻറെയും സാന്ദ്രത കുറഞ്ഞ പ്രദേശങ്ങളുടേയും തുണ്ടുകൾ ഇടകലർന്ന് കാണപ്പെടുന്നു. സവന്ന, കുറ്റിച്ചെടികൾ, മണൽ കലർന്ന പാറ പ്രദേശങ്ങൾ എന്നിവയുമുള്ള ഇവിടുത്തെ, കുറച്ച് ഭൂമിയിൽ തദ്ദേശീയരായ സകലവ ആളുകൾ കൃഷി ചെയ്യുന്നു. നിരവധി തടാകങ്ങളുമുള്ള ഉദ്യാനത്തിലുള്ളിലൂടെ ട്രാക്കുകളും പാതകളും തലങ്ങും വിലങ്ങും കടന്നുപോകുന്നു. സന്ദർശകർക്ക് വന്യജീവികളെയും പ്രകൃതിദൃശ്യങ്ങളെയും ആസ്വദിക്കുവാന് സഹായിക്കുന്നതിന് ഇവിടെ താമസ സൗകര്യങ്ങളും ഗൈഡുകളും ലഭ്യമാണ്.

## അവലംബം

വർഗ്ഗം:മഡഗാസ്കറിലെ ദേശീയോദ്യാനങ്ങൾ
ഇസാലോ ദേശീയോദ്യാനം

**ഇസാലോ ദേശീയോദ്യാനം**, മഡഗാസ്കറിയിലെ ഇഹോറോംബെ മേഖലയിൽ സ്ഥിതിചെയ്യുന്ന ഒരു ദേശീയോദ്യാനമാണ്. വൈവിധ്യമാർന്ന ഭൂപ്രകൃതി ഈ ദേശീയോദ്യാനത്തിനു സ്വന്തമാണ്. മണൽക്കല്ലു രൂപീകരണങ്ങൾ, ആഴമുള്ള ഗിരകന്ദരങ്ങൾ, നിരയായി ഈന്തപ്പനകൾ നിൽക്കുന്ന മരുപ്പച്ചകൾ‌, പുൽമേടുകൾ തുടങ്ങിയവ ഈ ദേശീയോദ്യാനത്തിലെ ഭൂപ്രകൃതിയിലടങ്ങിയിരിക്കുന്നു. ഈ ദേശീയോദ്യാനത്തോട് ഏറ്റവുമടുത്തുള്ള പട്ടണം റനോഹിരയാണ്. അടുത്തള്ള നഗരങ്ങൾ ടോളിയാര, ഇഹോസി എന്നിവയാണ്.

## ചരിത്രം
ഇസാലോ ദേശീയോദ്യാനം, 1962 ലാണ് രൂപീകരിക്കപ്പെട്ടത്. 1997 മുതൽ മഡഗാസ്കർ നാഷണൽ പാർക്ക്സ് അതോറിറ്റിയുടെ നിയന്ത്രണത്തിലാണ് ഈ ദേശീയോദ്യാനം.

ബാര ജനം പരമ്പരാഗതമായി ഈ പ്രദേശത്ത് താമസിച്ചു. നാടോടികളായ ജനങ്ങൾ കന്നുകാലികളെ കൃഷിചെയ്യുന്നു.

ഈ മേഖലയിൽ പരമ്പരാഗതമായി വസിച്ചു വരുന്നവർ ബാര ജനങ്ങളാണ്. നാടോടികളായ ഈ ജനങ്ങൾ കന്നുകാലികളെ (സെബു) മേയ്ക്കുന്ന തൊഴിലിൽ ഏർപ്പെട്ടിരിക്കുന്നു.

## അവലംബം

വർഗ്ഗം:മഡഗാസ്കറിലെ ദേശീയോദ്യാനങ്ങൾ
ആങ്സോ ദേശീയോദ്യാനം

**ആങ്‍സോ,** സ്വീഡനിലെ ഒരു ദേശീയോദ്യാനമാണ്. സാങ്കേതിക സംസ്കാരത്താൽ തകർക്കപ്പെടാത്ത കാർഷിക പ്രകൃതിയും മികച്ച പ്രകൃതിസൌന്ദര്യവുമാണ് ഈ ദേശീയോദ്യാനത്തിൻറെ പ്രത്യേകത. ദേശീയോദ്യാനത്തിലേയ്ക്കു പ്രവേശിക്കുവാൻ ജലമാർഗ്ഗം മാത്രമേ സാധിക്കകയുള്ളൂ. ദേശീയോദ്യാനം സ്ഥിതിചെയ്യുന്ന ദ്വീപിൻറെ തീരത്ത് സ്വാഭാവിക തുറമുഖങ്ങളും  ഉണ്ട്.

## അവലംബം

വർഗ്ഗം:സ്വീഡനിലെ ദേശീയോദ്യാനങ്ങൾ
അമരമ്പലം

കേരളത്തിലെ നിലമ്പൂർ പട്ടണത്തിനടുത്തായി സൈലന്റ്‍വാലി ദേശീയോദ്യാനവുമായി ബന്ധിപ്പിക്കുന്ന കാട്ടിലുള്ള ഒരു കോളനിയാണ് അമരമ്പലം അഥവാ ടി.കെ.കോളനി. ഇതിന്റെ വിസ്തൃതി 265.72 ചതുരശ്രകിലോമീറ്ററാണ്. സമുദ്രനിരപ്പ് വളരെ കുത്തനെ 40 മീറ്ററിൽനിന്നും 2,554 മീറ്ററായി വർദ്ധിക്കുന്ന പ്രദേശമാണിത്.

## വില്ലേജുകളും ചുറ്റുപാടുകളും
* കൂട്ടമ്പാറയിലുള്ള തോണ്ടിയിൽ
* നരിപ്പൊയിൽ, തൊട്ടേക്കാട്, പൂക്കോട്ടുംപാട്
* ചെട്ടിപ്പാടം, പരിയങ്ങാട്, പൊട്ടിക്കല്ല്
* തേൽപ്പാറ, ആന്റണിക്കാട്, ടി.കെ. കോളനി

## പ്രധാന
* Orthodox Church
* De Paul Church
* Good Will English School
* Yamanniya English School 
* Mary Matha English School
* Al Fithrah Quran School
* Hari Shree School
* Assumption Public School, Antonykkad
* St.George Church, T.K.Colony
* Shri Dahrama Shastha Devi Temple, T.K.Colony
* A. U. P SCHOOL Pookkotumpadam 
* GUPS Amarambalam South 
*

## ചിത്രശാല

File:Nilambur 23, Kerala, India.jpg|Thottekkad, T.K.Colony Road
File:Pookkottumpadam, Kerala, India.jpg|Pookkotumpadam, T.K.Colony Road
File:Amarambalam 8, Kerala, India.jpg|Sunni kids in Amarambalam
File:Church at T.K.Colony, Nilambur.jpg|Church in T.K.Colony
File:T.K.Colony, Nilambur.jpg|Communist Office, T.K.Colony
File:PycnonotusPriocephalus.svg|Grey Headed Bulbul

വർഗ്ഗം:മലപ്പുറം ജില്ലയുടെ ഭൂമിശാസ്ത്രം - അപൂർണ്ണലേഖനങ്ങൾ
വർഗ്ഗം:മലപ്പുറം ജില്ലയിലെ ഗ്രാമങ്ങൾ
വോൻഡൾ റേഞ്ച് ദേശീയോദ്യാനം

ഓസ്ട്രേലിയയിലെ ക്യൂൻസ് ലാന്റിൽ സ്ഥിതിചെയ്യുന്ന ദേശീയോദ്യാനമാണ് **വോൻഡൾ റേഞ്ച് ദേശീയോദ്യാനം**. ബ്രിസ്ബേനിൽ നിന്നും 209 കിലോമീറ്റർ പടിഞ്ഞാറായാണ്. ഡാർലിങ് ഡൗൺസ് പ്രാദേശിക സർക്കാർ പ്രദേശത്തെ റ്റൂവൂംബ മേഖലയിലാണ് ഇത് സ്ഥിതിചെയ്യുന്നത്. വെസ്റ്റേൺ ഡൗൺസിന്റെ സവിശേഷതയായ വിജനമായ വനപ്രദേശത്തെ സ്പീഷീസുകളെ സംരക്ഷിക്കുന്നതിനാണ് ഈ ദേശീയോദ്യാനം ലക്ഷ്യമൈടുന്നത്. 

ബ്രിഗാലോ ബെൽറ്റ് സൗത്ത് ജൈവമേഖലയിലെ മക്കിന്റയർ, വെയ്ർ എന്നീ നദികളുടെ ജലസംഭരണമേഖലകളിലായാണ് ഈ ദേശിയോദ്യാനത്തിന്റെ സ്ഥാനം.  വെറ്റ്സ്റ്റോൺ സ്റ്റേറ്റ് ഫോറസ്റ്റ്, ബുള്ളി സ്റ്റേറ്റ് ഫോറസ്റ്റ് എന്നിവ ഈ ദേശിയൊദ്യാനത്തിന്റെ സമീപത്തായി സ്ഥിതിചെയ്യുന്നു. വെറ്റ്സ്റ്റോൺ സ്റ്റേറ്റ് ഫോറസ്റ്റ് തെക്കൻ ഭാഗത്തും ബുല്ലി സ്റ്റേറ്റ് ഫോറസ്റ്റ് പടിഞ്ഞാറായും സ്ഥിതിചെയ്യുന്നു.

## അവലംബം

വർഗ്ഗം:ക്വീൻസ്‌ലാന്റിലെ ദേശീയോദ്യാനങ്ങൾ
കേരളം സംസ്ഥാന ദുരന്ത നിവാരണ പരിശീലന കേന്ദ്രം -ഐ എൽ ഡി എം

1994 ൽ ജപ്പാനിലെ യോക്കോഹോമ യിൽ വച്ച് നടത്തിയ ആഗോള ദുരന്ത ലഘൂകരണ ശില്പശാല യുടെ ചുവട് പിടിച്ചു അന്ന് ദുരന്തനിവാരണ പ്രവർത്തനങ്ങളുടെ ചുമതല ഉണ്ടായിരുന്ന കേന്ദ്ര കൃഷി മന്ത്രാലയം  1995 ൽ പ്രകൃതി ദുരന്ത ലഘൂകരണ പദ്ധതി ആരംഭിച്ചു. ഇതിന്റെ കീഴിൽ ഡൽഹിയിലെ ഇന്ത്യൻ ഇൻസ്റ്റിറ്റ്യൂട്ട് ഓഫ് പബ്ലിക് അഡ്മിനിസ്ട്രേഷൻ ക്യാമ്പസിൽ നാഷണൽ ഡിസാസ്റ്റർ മാനേജ്മന്റ് സെന്റർ (NCDM) ഉം, സംസ്ഥാനങ്ങളിൽ അഡ്മിനിസ്ട്രേറ്റീവ് ട്രെയിനിങ് ഇൻസ്റ്റിറ്റ്യൂട്ട് ൽ ദുരന്ത നിവാരണ പരിശീലന കേന്ദ്രങ്ങളും ആരംഭിച്ചു. കേരളത്തിൽ 1999 മുതൽ ഇൻസ്റ്റിറ്റ്യൂട്ട് ഓഫ് ലാൻഡ് മാനേജ്മന്റ് (ILM) ൽ ഈ കേന്ദ്രം പ്രവർത്തിച്ചുവരുന്നു. NCDM  2003 മുതൽ നാഷണൽ ഇൻസ്റ്റിറ്റ്യൂട്ട് ഓഫ് ഡിസാസ്റ്റർ മാനേജ്മന്റ് (NIDM) ആയി മാറുകയും 2005 ലെ ദുരന്ത നിവാരണ നിയമ പ്രകാരം ഒരു ഭരണ ഘടനാ സ്ഥാപനം ആയി മാറുകയും ചെയ്തു. കേരളത്തിൽ ILM 2006 മുതൽ ഇന്സ്ടിട്യൂറ്റ് ഓഫ് ലാൻഡ് ആൻഡ് ഡിസാസ്റ്റർ മാനേജ്മന്റ് (ILDM) ആയി മാറുകയും ചെയ്തു.
കേരളത്തിൽ ദുരന്ത നിവാരണം സംബന്ധിച്ച പരിശീലനം ഗവേഷണം പ്രമാണം ചമയ്ക്കൽ സംസ്ഥാന തല വിവര ശേഖരണം , പ്രതിരോധ നഷ്ട ലഘൂകരണ നടപടികളുടെ വികസനം, സാങ്കേതിക വിവര ബാങ്കിന്റെ രൂപീകരണം അപകടങ്ങൾ , അപകട സാധ്യത, നഷ്ട വിലയിരുത്തൽ പഠനം എന്നിവ നടത്തുന്നതിന് സംസ്ഥാന ദുരന്തനിവാരണ നയം 2010 പ്രകാരം ഈ സ്ഥാപനത്തെ ചുമതലപ്പെടുത്തിയിരുന്നു. 
ദുരന്തനിവാരണം സംബന്ധിച്ച പരിശീലനങ്ങൾക്കായി ഈ സ്ഥാപനവുമായി ബന്ധപ്പെടാവുന്നതാണ്.
Institute of Land and Disaster Management
(Department of Revenue, Government of Kerala)
P.T.P Nagar, Near Nirmithi Kendra, Thiruvananthapuram – 695038
Phone/Fax:- 0471-2365559,
Email:  ildm.revenue@gmail.com, directorildmkerala@gmail.com 
http://ildm.kerala.gov.in/en/
Director ILDM : 830 103 0882
Secretary ILDM:8547610005
Programme officer ILDM:8547610006

ദുരന്തനിവാരണ വിഷയങ്ങളിൽ വിദ്യാർത്ഥികൾക്ക് പ്രോജക്ട് , ഇന്റേൺഷിപ് അവസരങ്ങൾ ഇവിടെ ലഭ്യമാണ്.
ഹിർപോറ വന്യജീവിസങ്കേതം

ഇന്ത്യയിലെ കാശ്മീർ സംസ്ഥാനത്ത് ശ്രീനഗറിന് 70 കിലോമീറ്റർ തെക്ക് സ്ഥിതിചെയ്യുന്ന വന്യജീവിസങ്കേതമാണ് **ഹിർപോറ വന്യജീവിസങ്കേതം** അഥവാ **ഹീരപോറ വന്യജീവിസങ്കേതം**. 341 ചതുരശ്രകിലോമീറ്ററിൽ ഈ വന്യജീവിസങ്കേതം പരന്നുകിടക്കുന്നു. ഇതിന്റെ അതിരുകൾ വടക്ക് ഗുംസാർ തടാകം, വടക്കുകിഴക് ഹിർപോറ ഗ്രാമം, കിഴക്ക് രുപ്രി, തെക്ക് സരൻസാർ, തെക്ക് പിർ പൻജൽ പാസ്. കിഴക്കോട്ട് ചെറിയ ചെരിവുള്ള പ്രദേശമാണ് ഈ വന്യജീവിസങ്കേതം. വടക്കോട്ടും തെക്കോട്ടും കുത്തനെ ചെരിവുകളുള്ള അനേകം കുന്നുകൾ ഇവിടെയുണ്ട്. തെക്കും തെക്കുകിഴക്ക് പ്രദേശങ്ങളും ചെരിവ് കുറവാണ്.

## ചിത്രശാല

File:Heerpora Wildlife Sanctuary Shopian.jpg|A view of the Hirpora Wildlife Sanctuary from the Mughal Road.
File:Mughal Road via Hirpora Sanctuary.jpg|A view of the Mughal Road, which cuts through the Hirpora Wildlife Sanctuary.
File:Water Stream - Hirpora N.P. Shopian.jpg|A stream flowing through the Hirpora Wildlife Sanctuary.
File:Stream - Hirpura N.P. Shopian.jpg|A stream flowing through the Hirpora Wildlife Sanctuary in Shopian district of Kashmir.
File:Hirpora Wildlife Sanctuary, Shopian, Kashmir.jpg|Hirpora Wildlife Sanctuary (As seen from Mughal Road).
File:Pastures Hirpora - Pir Ki Gali.jpg|Lush green Pastures of the Hirpora Wildlife Sanctuary at Pir Ki Gali.
File:Hirpora WLS Shopian Kashmir.jpg|The Hirpora Wildlife Sanctuary has dense Coniferous Forests & difficult terrain.


## ഇതുംകാണുക
* ഡച്ചിഗാം ദേശീയോദ്യാനം
* സലിം അലി ദേശീയോദ്യാനം
* കിഷ്ത്വാർ ദേശീയോദ്യാനം<br>

## References

## പുറത്തേക്കുള്ള കണ്ണികൾ
* Kashmir’s iconic Markhor goat on critically endangered list
ഗൗളർ റേഞ്ച് ദേശീയോദ്യാനം

**ഗൗളർ റേഞ്ച് ദേശീയോദ്യാനം** തെക്കൻ ആസ്ത്രേലിയയിലെ വടക്കൻ അയർ ഉപദ്വീപിലെ അഡിലൈനു വടക്കു-പടിഞ്ഞാറായി 350 കിലോമീറ്റർ അകലെയായി സ്ഥിതിചെയ്യുന്ന സംരക്ഷിത പ്രദേശമാണ്. 1,633 ചതുരശ്രകിലോമീറ്റർ പ്രദേശത്തായാണ് ഇത് വ്യാപിച്ചുകിടക്കുന്നത്. മനോഹരമായ ശിലാരൂപങ്ങളാൽ പ്രശസ്തമാണ് ഈ ദേശീയോദ്യാനം. 

## ഇവിടെയെത്താൻ
വുഡിന്നയിൽ നിന്നും വടക്കായി 40 കിലോമീറ്ററും മിന്നിപായിൽ നിന്നും വടക്കു-കിഴക്കായി 40 കിലോമീറ്റർ അകലെയുമാണ് ഈ ദേശീയോദ്യാനം. കിംബ, വുഡിന്ന അല്ലെങ്കിൽ മിന്നിപ്പ എന്നിവയിൽ നിന്നും ഗ്രാവൽ റോഡ് വഴി ഇരുചക്രവാഹനങ്ങൾ വഴി ഇവിടെ എത്താം. 

## അവലംബം
വൂമർഗാമ ദേശീയോദ്യാനം

**വൂമർഗാമ ദേശീയോദ്യാനം**, ഹോൾബ്രൂക്കിനു 20 കിലോമീറ്റർ (12 മൈൽ)  തെക്ക് കിഴക്കായും ആൽബുറിയ്ക്ക് 30 കിലോമീറ്റർ (19 മൈൽ) വടക്കു കിഴക്കായും  സതേൺ ന്യൂ സൌത്ത് വെയിൽസിൻറെ തെക്കുപടിഞ്ഞാറൻ ചരിവിൽ സ്ഥതിചെയ്യുന്ന ഒരു ദേശീയോദ്യാനമാണ്.  ദേശീയോദ്യാനത്തിൻറെ ദക്ഷിണഭാഗങ്ങൾ, മുർവേ നദിയിൽ രൂപംകൊണ്ടിരിക്കുന്ന  ഹ്യൂം തടാകത്തിന് ഒരു കിലോമീറ്ററിനുള്ളിലായിട്ടാണ്. ഉദ്യാനത്തിൻറെ കിഴക്ക് മുതൽ പടിഞ്ഞാറൻ അതിർത്തി വരെ 30 കിലോമീറ്റർ നീളത്തിലും വടക്ക് ദിശയിൽനിന്ന് തെക്കൻ ദിശയിലേയ്ക്ക് 15 കിലോമീറ്റർ ദൂരവുമാണുളളത്. 2006 ൽ ഈ പാർക്ക് 23,577 ഹെക്ടർ പ്രദേശത്ത് വ്യാപിച്ചുകിടന്നിരുന്നു. അതേ കാലയളവിൽ അനുബന്ധ റിസർവ്വായി 7,120 ഹെക്ടർ സ്ഥലത്തേയ്കുകൂടി ഉദ്യാനം വ്യാപിപ്പിച്ചു. 2010 ൽ മാത്രം 24,185 ഹെക്ടർ പ്രദേശത്തേയ്ക്ക് ദേശീയോദ്യാനം വ്യാപിച്ചിരുന്നു.

## അവലംബം
വാഷ്‍പൂൾ ദേശീയോദ്യാനം

ഓസ്ട്രേലിയയിലെ ന്യൂ സൗത്ത് വെയിൽസിലെ ന്യൂ ഇംഗ്ലണ്ട് മേഖലയിൽ സ്ഥിതിചെയ്യുന്ന ഒരു സംരക്ഷിത ദേശീയോദ്യാനമാണ് **വാഷ്‍പൂൾ ദേശീയോദ്യാനം**. 58,678 ഹെക്റ്റർ (145,000 ഏക്കർ) വിസ്തൃതിയുള്ള ദേശീയോദ്യാനം, സിഡ്നിയിൽ നിന്ന് ഏകദേശം 520 കിലോമീറ്റർ (320 മൈൽ) വടക്കായി സ്ഥിതിചെയ്യുന്നു. ഈ ദേശീയോദ്യാനത്തിന് രണ്ട് ക്യാമ്പ് ഗ്രൗണ്ടുകളുണ്ട്. ഇത് എൻ.എസ്. ഡബ്ല്യൂ. നാഷണൽ പാർക്ക്സ് ആൻഡ് വൈൽഡ് ലൈഫ് സർവീസാണ് കൈകാര്യം ചെയ്യുന്നത്. 1983 ൽ സ്ഥാപിക്കപ്പെട്ട ഈ ദേശീയോദ്യാനം, വാഷ്പൂൾ, ജിബ്രാൾട്ടർ റേഞ്ച് വനമേഖലകളിലെ പ്രധാനപ്പെട്ട സസ്യങ്ങളേയും ജന്തുക്കളുടേയും സംരക്ഷണാർത്ഥമാണ് സ്ഥാപിക്കപ്പെട്ടത്.

## അവലംബം

വർഗ്ഗം:ന്യൂ സൗത്ത് വെയ്ൽസിലെ ദേശീയോദ്യാനങ്ങൾ
ദക്ഷിണാഫ്രിക്കയിലെ ദേശീയോദ്യാനങ്ങൾ

## SANParks ൻറെ നിയന്ത്രണത്തിലുള്ള ദേശീയോദ്യാനങ്ങൾ
ദക്ഷിണാഫ്രിക്കയിലെ നാഷണൽ പാർക്കുകളായി പ്രഖ്യാപിക്കപ്പെട്ടിട്ടുള്ള പ്രദേശങ്ങളുടം പട്ടിക ചുവടെ ചേർക്കുന്നു:

### ദേശീയോദ്യാനങ്ങളുടെ സ്ഥാനം

## ഇതും കാണുക

വർഗ്ഗം:ദേശീയോദ്യാനങ്ങളുടെ പട്ടികകൾ
വെസ്റ്റ് കോസ്റ്റ് ദേശീയോദ്യാനം

**വെസ്റ്റ് കോസ്റ്റ് ദേശീയോദ്യാനം** ദക്ഷിണാഫ്രിക്കയിലെ വെസ്റ്റ് കേപ് പ്രവിശ്യയിലെ കേപ്ടൌണിനു 120 കിലോമീറ്റർ (75 മൈൽ)  വടക്കായി സ്ഥിതിചെയ്യുന്ന ഒരു ദേശീയോദ്യാനമാണ്. ഈ ദേശീയോദ്യാനത്തിന് 27,500 ഹെക്ടർ (106 ചതുരശ്ര കിലോമീറ്റർ) വലിപ്പമുണ്ട്. ഇതിൻറ പടിഞ്ഞാറ് അറ്റ്ലാന്റിക് മഹസമുദ്രവും ആർ 27 തീരദേശവും തെക്ക്  വൈസെർഫോണ്ടെയിൻ പട്ടണം മുതൽ ലാൻഗെബാൻ ലഗൂൺ വരെയും വ്യാപിച്ചു കിടക്കുന്നു. പക്ഷിസങ്കേതത്തിനും ഓഗസ്റ്റ് മുതൽ ഒക്ടോബർ വരെയുള്ള മാസങ്ങളിലെ വസന്തകാല പൂക്കൾക്കും, പ്രത്യേകിച്ച് പോസ്റ്റ്ബർഗ്ഗ് ഫ്ലവർ റിസർവ്വ് സെക്ഷന് പ്രസിദ്ധമാണ് ഈ ദേശീയോദ്യാനം. ഈ ദേശീയോദ്യാനം പ്രഖ്യാപിക്കപ്പെട്ടത് 1985 ലായിരുന്നു.  ദേശീയോദ്യാനവും ഇതിലെ സൽഡോൻഹാ ബേയിലെ ദ്വീപുകളും ഒരു പ്രധാന പക്ഷി സങ്കേതമായി "ബേരഡ് ലൈഫ് ഇൻറർനാഷണൽ" തിരിച്ചറിഞ്ഞിട്ടുണ്ട്.

## അവലംബം

വർഗ്ഗം:ദക്ഷിണാഫ്രിക്കയിലെ ദേശീയോദ്യാനങ്ങൾ
നമാക്വാ ദേശീയോദ്യാനം

**നമാക്വാ ദേശീയോദ്യനാം**, കേപ്പ് ടൗണിന് 495 കിലോമീറ്റർ വടക്കും കമീസ്‍ക്രൂൻ പട്ടണത്തിന് 22 കിലോമീറ്റർ വടക്കു പടിഞ്ഞാറുമായി സ്ഥിതിചെയ്യുന്ന ഒരു തെക്കേ ആഫ്രിക്കൻ ദേശീയോദ്യാനമാണ്. 700 ചതുരശ്ര കിലോമീറ്ററിൽ കൂടുതൽ വിസ്തൃതിയുള്ളതാണ് ഈ ദേശീയോദ്യാനം. സക്കുലെൻറ് കരൂ ബയോം എന്ന അർദ്ധ മരുപ്രദേശത്തിനുള്ളിൽ സ്ഥിതിചെയ്യുന്ന 55,000 ചതുരശ്ര കിലോമീറ്റർ വിസ്തീർണ്ണമുളള പ്രദേശമായ നമക്വാലാൻറിൻറെ ഭാഗമാണ് ഈ ദേശീയോദ്യാനം. 

## അവലംബം

വർഗ്ഗം:ദക്ഷിണാഫ്രിക്കയിലെ ദേശീയോദ്യാനങ്ങൾ
റീം ദേശീയോദ്യാനം

**റീം ദേശീയോദ്യാനം** (Khmer: ឧទ្យានជាតិព្រះសីហនុរាម), തെക്ക് കിഴക്കൻ കംബോഡിയയിലെ സിഹാനൂക്ൿവില്ലെ പ്രവിശ്യയിലെ പ്രേ നോബ് ജില്ലയിലെ സീഹാനൂക്ൿവില്ലെ പട്ടണത്തിൽനിന്ന് 18 കിലോമീറ്റർ (11 മൈൽ) ദൂരെയുള്ള ഒരു ദേശീയോദ്യാനമാണ്. രാജ്യത്തെ ഭീഷണി നേരിടുന്ന പ്രകൃതി വിഭവങ്ങളുടെ സംരക്ഷണത്തിനായി കമ്പോഡിയൻ സർക്കാർ നടപടികൾ തുടങ്ങിയതിൻറെ ഭാഗമായിട്ടാണ് 1993 ൽ ഇത് സ്ഥാപിതമായത്. ഈ ദേശീയോദ്യാനത്തിൻറെ  ജീവശാസ്ത്രപരമായ മൂല്യം അതിലെ നദികൾ, വനങ്ങൾ, കണ്ടൽക്കാടുകൾ, അഴിമുഖങ്ങൾ, ബീച്ചുകൾ, പവിഴപ്പുറ്റുകൾ, വന്യജീവികൾ, സമുദ്ര ആവാസവ്യവസ്ഥ എന്നിവയുടെ സംയോജനത്തെ ആധാരമാക്കിയാണ് നിർവചിച്ചിരിക്കുന്നത്.

## ചിത്രശാല

Ream National Park - (SF) 0001.jpg|Sandy beaches
Ream National Park 45.jpg|Fishing boat
Wat nahe Ream Naval Base 02.jpg|Wat Ream Buddhist temple


## അവലംബം

വർഗ്ഗം:കംബോഡിയയിലെ ദേശീയോദ്യാനങ്ങൾ
പ്രിയാ മോണിവോങ്ങ് ദേശീയോദ്യാനം

**പ്രിയാ മോണിവോങ്ങ് ദേശീയോദ്യാനം** (Khmer: ឧទ្យានជាតិព្រះមុនីវង្ស) തെക്കൻ കംബോഡിയയിലെ കാമ്പോട്ട് പ്രവിശ്യയിൽ സ്ഥിതിചെയ്യുന്ന ഒരു ദേശീയോദ്യാനമാണ്. ഫ്നോം ദേശീയോദ്യാനം, ബൊക്കോർ ദേശീയോദ്യാനം എന്നീ പേരുകളിലും ഇത് അറിയപ്പെടുന്നു. കാർഡമം മലനിരകളുടെ തെക്കുകിഴക്കൻ ഭാഗങ്ങളിൽനിന്ന് ഉടലെടുക്കുന്ന ഡംറെയി മലനിരകളുടെ ഉന്നതമേഖലകളിലാണ് പ്രിയാ മോണിവോങ്ങ് ദേശീയോദ്യാനം നിലനിൽക്കുന്നത്. ദേശീയോദ്യാനത്തിൻറെ ഭൂരിപക്ഷം ഭാഗങ്ങളും സമുദ്രനിരപ്പിൽനിന്ന് 1,000 മീറ്റർ ഉയരത്തിലുള്ളതാണ്. ബൊക്കോർ പർവ്വതം എന്നു കൂടി വിളിക്കപ്പെടുന്ന 1,081 മീറ്റർ ഉയരമുള്ള ഫ്നോം ബൊക്കോർ ആണ് ഏറ്റവും ഉയരമുള്ള കൊടുമുടി.

## ചിത്രശാല

പ്രമാണം:Bokor view.jpg|ഫ്നോം ബോകോറിൽ നിന്ന് കാമ്പോട്ടിലേക്കും തായ്‌ലൻഡ് ഉൾക്കടലിലേക്കുമുള്ള വീക്ഷണം. 
പ്രമാണം:Phong cảnh trên đỉnh núi Bokor.jpg|ഭൂപ്രകൃതി
പ്രമാണം:Cổng Bàn Ngự.jpg|വിചിത്രമായ ശിലാരൂപങ്ങൾ
പ്രമാണം:Di mau.jpg|ലോക് യേയ് മാവോ പ്രതിമ
പ്രമാണം:Chùa Năm Thuyền.jpg|ഒരു ബുദ്ധക്ഷേത്രമായ വാറ്റ് സാംപ്രോവ് പ്രാം (1924)
പ്രമാണം:Bokor Church.jpg|ബൊക്കൊർ ഹിൽ സ്റ്റേഷന് സമീപത്തുള്ള കത്തോലിക്കാ പള്ളി (1928) 
പ്രമാണം:Crinum asiaticum 1.jpg|*[[Crinum asiaticum]]* 


## അവലംബം

വർഗ്ഗം:കംബോഡിയയിലെ ദേശീയോദ്യാനങ്ങൾ
വില്ല്യം ബേ ദേശീയോദ്യാനം

**വില്ല്യാം ബേ ദേശീയോദ്യാനം**, പെർത്തിന് 369 കിലോമീറ്റർ തെക്കുകിഴക്കായി സ്ഥിതിചെയ്യുന്ന പടിഞ്ഞാറൻ ആസ്ട്രേലിയയിലെ ഒരു ദേശീയേദ്യാനമാണ്. ഡെന്മാർക്കിന് 15 കിലോമീറ്റർ അകലെ പടിഞ്ഞാറു വശത്തായി സ്ഥിതിചെയ്യുന്ന ഈ ദേശീയോദ്യാനത്തിൻറെ വിസ്തൃതി 1734 ഹെക്ടറാണ്. അതിൽ ഗ്രീൻസ് പൂൾ, എലിഫന്റ് റോക്സ് എന്നിവ ഉൾപ്പെടുന്നു. ഇവിടെയുള്ള ഭീമൻ ഉരുളൻ പാറക്കല്ലുകൾ ഒരു പ്രകൃതിദത്ത കോട്ട സൃഷ്ടിച്ച് മഹത്തായ തെക്കൻ സമുദ്രത്തിൽനിന്ന് ഗ്രീൻപൂളിനെ സംരക്ഷിക്കുന്നു. ഇത് മുതിർന്നവരുടെ മേൽനോട്ടത്തിൽ, കുട്ടികൾക്കുള്ള ഒരു സുരക്ഷിത ബീച്ച് ആയി പരിഗണിക്കപ്പെടുന്നു. 

## അവലംബം
വേച്ചിനിക്കപ്പ് ദേശീയോദ്യാനം

**വേച്ചിനിക്കപ്പ് ദേശീയോദ്യാനം** പെർത്തിന് 404 കിലോമീറ്റർ (251 മൈൽ) തെക്ക് കിഴക്കായും, അൽബാനിയ്ക്ക് 65 കിലോമീറ്റർ (40 മൈൽ) കിഴക്കായും സ്ഥിതിചെയ്യുന്ന പടിഞ്ഞാറൻ ഓസ്ട്രേലിയയിലെ ഒരു ദേശീയോദ്യാനമാണ്. ഈ ദേശീയോദ്യാനത്തിൻറെ തെക്കുഭാഗത്ത് തെക്കൻ സമുദ്രവും കിഴക്കുഭാഗത്ത് മൌണ്ട് മാനിപീക്ക്സ്  നേച്ചർ റിസർവ്വും, വടക്കുഭാഗത്ത് കാർഷിക ഭൂമികളുമാണ് അതിരുകളായി വരുന്നത്. ഇതിൻറെ തീരപ്രദേശം, ബ്രെമെർ ഉൾക്കടലിനു സമീപമായി നോർമൻ ബീച്ചിനും ചെയിലനെസ് ബീച്ചിനുമിടയ്ക്കായിട്ടാണ്. 

## അവലംബം
വണ്ടലൂർ സംരക്ഷിത വനം

ഇന്ത്യൻ സംസ്ഥാനമായ തമിഴ്നാട്ടിലെ ചെന്നെക്ക് തെക്ക് പടിഞ്ഞാറായി വണ്ടലൂരിന്റെ അടുത്ത് സ്ഥിതിചെയ്യുന്ന സംരക്ഷിത സ്ഥലമാണ് **വണ്ടലൂർ സംരക്ഷിത വനം**. ഇത് ചെന്നൈനഗരത്തിൽ നിന്ന് 30 കിലോമീറ്റർ അകലെയായാണ് ഈ സ്ഥലം സ്ഥിതിചെയ്യുന്നത്. ഇത് ഗ്രാന്റ് സതേൺ ട്രങ്ക് റോഡിനും സുദ്ധനന്ദ ഭാരതി തെരുവിനും ഇടയിലാണ്. ഇതിലൂടെ തെക്ക് ഭാഗത്തായി വണ്ടലൂർ-കേളമ്പാക്കം റോഡ് കടന്നുപോകുന്നു. ഈ സംരക്ഷിത വനത്തിൽ അരിങ്കർ അണ്ണ മൃഗസംരക്ഷണ സങ്കേതം സ്ഥിതിചെയ്യുന്നു. ഇത് ഇന്ത്യയിലെ ഏറ്റവും വലിയ മൃഗസംരക്ഷണ സങ്കേതമാണ്. 

## ഇതും കാണുക
* Arignar Anna Zoological Park
* Nanmangalam Reserve Forest
വർഗ്ഗം:തമിഴ്നാട്ടിലെ സംരക്ഷിതമേഖലകൾ
ഫ്നോം കുലെൻ ദേശീയോദ്യാനം

**ഫ്നോം കുലെൻ ദേശീയോദ്യാനം,** കംബോഡിയിലെ ഒരു ദേശീയോദ്യാനമാണ്. സിയെം റീപ്പ് പ്രവിശ്യയിലെ ഫ്നോം കുലെൻ (Khmer: ភ្នំគូលេន) പർവ്വത മാസിഫിലാണ് ഇതു സ്ഥിതിചെയ്യുന്നത്. ആങ്കോറിയൻ കാലഘട്ടത്തിൽ ഈ മഹാമേരു, മഹേന്ദ്രപർവ്വത (ഗ്രേറ്റ് ഇന്ദ്രയുടെ പർവതം) എന്നറിയപ്പെട്ടിരുന്നു.. ജയവർമ്മൻ രണ്ടാമൻ, ചക്രവർത്തിൻ (രാജാക്കന്മാരുടെ രാജാവ്) ആയി സ്വയം പ്രഖ്യാപിച്ച സ്ഥലമായിരുന്നു ഇത്. ഈ സംഭവം ഖെമർ സാമ്രാജ്യത്തിന്റെ സ്ഥാപനത്തിനു കാരണമായതായി കണക്കാക്കപ്പെടുന്നു.

## അവലംബം

വർഗ്ഗം:കംബോഡിയയിലെ ദേശീയോദ്യാനങ്ങൾ
കാറ്റി തണ്ട-ലേക്ക് എയ്ഴ് ദേശീയോദ്യാനം

ഓസ്ട്രേലിയൻ സംസ്ഥാനമായ സൗത്ത് ഓസ്ട്രേലിയയിലെ സംരക്ഷിതപ്രദേശമാണ് **കാറ്റി തണ്ട-ലേക്ക് എയ്ഴ് ദേശീയോദ്യാനം**. സംസ്ഥാനതലസ്ഥാനമായ അഡിലൈനു വടക്കായി 697 കിലോമീറ്റർ അകലെ സ്ഥിതിചെയ്യുന്ന ഈ ദേശീയോദ്യാനം ലേക്ക് എയ്ഴിന്റെ മേഖലയ്ക്കുള്ളിലായാണുള്ളത്. ലേക്ക് എയ്ഴിന്റെ വടക്കൻ ഭാഗങ്ങളും തെക്കൻ ഭാഗങ്ങളും അതോടൊപ്പം ടിറാറി മരുഭൂമിയുടെ ഭാഗങ്ങളും ഈ ദേശീയോദ്യാനത്തിൽ ഉൾപ്പെടുന്നു. 

വരണ്ട മരുഭൂമിയിലെ ഭൂദൃശ്യങ്ങളേയും രാജ്യത്തെ ഏറ്റവും വലിയ ഉപ്പുതടാകത്തേയും ഭൂഖണ്ഡത്തിലെ ഏറ്റവും താഴ്ന്ന പ്രദേശത്തേയും ഈ ദേശീയോദ്യാനം സംരക്ഷിക്കുന്നു. 

## അവലംബം

വർഗ്ഗം:സൗത്ത് ഓസ്ട്രേലിയയിലെ ദേശീയോദ്യാനങ്ങൾ
വിരച്ചേയ് ദേശീയോദ്യാനം

**വിരച്ചേയ് ദേശീയോദ്യാനം**&nbsp;(Khmer:&nbsp;ឧទ្យានជាតិវីរជ័យ) വടക്കുകിഴക്കൻ കംബോഡിയിൽ സ്ഥിതിചെയ്യുന്ന ഒരു ദേശീയോദ്യാനമാണ്. മുൻഗണനാക്രമത്തിൽ സസ്യജന്തുജാലങ്ങളെ ഭാഗികമായി സംരക്ഷിക്കുന്നുണ്ടെങ്കിലും ഈ ദേശീയോദ്യാനം അനിയന്ത്രിതമായ നിയമവിരുദ്ധ മരംവെട്ടിനാൽ കടുത്ത ഭീഷണിയിലായിരിക്കുന്നു. 
ആകെയുള്ള രണ്ട് കമ്പോഡിയൻ ആസിയാൻ ഹെറിറ്റേജ് പാർക്കുകളിലൊന്നായ&nbsp;ഇത്, തെക്കുകിഴക്കൻ ഏഷ്യയിൽ സംരക്ഷണത്തിന് ഏറ്റവും കൂടൂതൽ മുൻഗണന നൽകുന്ന പ്രദേശമാണ്. വടക്കുകിഴക്ക് കമ്പോഡിയയിലെ രത്തൻകിരി, സ്റ്റംഗ് ട്രംഗ് പ്രവിശ്യകളിലേയ്ക്കു കവിഞ്ഞുകിടക്കുന്ന ഈ ദേശീയോദ്യാനത്തിന് ഏകദേശം 3,325 ചതുരശ്രകിലോമീറ്റർ വിസ്തൃതിയുണ്ട്. 

1993 നവംബർ 1 ന്, സംരക്ഷിത മേഖലകളുടെ സൃഷ്ടിയും പദവിയും സംബന്ധിച്ചുള്ള രാജകീയ ഉത്തരവുപ്രകാരമാണ് ഇതു സ്ഥാപിക്കപ്പെട്ടത്. കമ്പോഡിയയുടെ പരിസ്ഥിതി മന്ത്രാലയമാണ് ദേശീയോദ്യാനത്തിൻറെ ഭരണം നിർവ്വഹിക്കുന്നത്.

## അവലംബം

വർഗ്ഗം:കംബോഡിയയിലെ ദേശീയോദ്യാനങ്ങൾ
മുറേ നദി ദേശീയോദ്യാനം

സൗത്ത് ഓസ്ട്രേലിയയിലെ ഒരു സംരക്ഷിതപ്രദേശമാണ് **മുറേ നദി ദേശീയോദ്യാനം**. അഡിലൈൻ സിറ്റി സെന്ററിൽ നിനും വടക്കു-കിഴക്കായി 180 കിലോമീറ്ററിനും 240 കിലോമീറ്ററിനും ഇടയിലായാണ് ഈ ദേശീയോദ്യാനം സ്ഥിതിചെയ്യുന്നത്. സംരക്ഷിക്കപ്പെട്ടിരിക്കുന്ന  മറ്റ് വ്യവസ്ഥകളിൽ വ്യാപകമായി പ്രതിനിധീകരിക്കാത്ത സൗത്ത് ആസ്ത്രേലിയയിലെ പ്രാധാന്യമേറിയ പ്രളയസമതലങ്ങൾ സംരക്ഷിക്കാനായാണ് 1972 ഈ ദേശീയോദ്യാനം പ്രഖ്യാപിക്കപ്പെട്ടത്. ദേശീയോദ്യാനത്തെ ഐ. യു. സി. എൻ കാറ്റഗറി VI ൽപ്പെട്ട സംരക്ഷിതപ്രദേശമായി ഉൾപ്പെടുത്തിയിട്ടുണ്ട്. 

## അവലംബം

വർഗ്ഗം:സൗത്ത് ഓസ്ട്രേലിയയിലെ ദേശീയോദ്യാനങ്ങൾ
ശുചീന്ദ്രം തേരൂർ പക്ഷിസങ്കേതം

തെക്കേഇന്ത്യയിലെ തമിഴ്നാട് സംസ്ഥാനത്തിലെ കന്യാകുമാരി ജില്ലയിൽ സുചിന്ദ്രം പട്ടണത്തിനടുത്തായി സ്ഥിതിചെയ്യുന്ന പക്ഷിസങ്കേതമാണ് **സുചിന്ദ്രം തേരൂർ പക്ഷിസങ്കേതം**. ഇത് സുചിന്ദ്രം കുളം ചതുപ്പുനിലങ്ങളും  തേരൂർ കുളം ചതുപ്പ് നിലങ്ങളും  ചേർന്നതാണ്. നാഗർകോവിലിനും കന്യാകുമാരിക്കുമിടയിൽ ദേശീയപാത 47 ലാണ് ഇത് സ്ഥിതിചെയ്യുന്നത്. ഇന്ത്യയുടെ തെക്കേമുനമ്പിൽ സ്ഥിതിചെയ്യുന്ന പ്രദേശമായതുകൊണ്ട് ഈ പ്രദേശം മദ്ധ്യ ഏഷ്യൻ ഫ്ലൈവേയിൽ വരുന്നു. 2002 ലാണ് ഈ വന്യജീവിസങ്കേതം നിർമ്മിക്കാനുള്ള നിർദ്ദേശം നൽകിയത്.  
ഇതിന്റെ അന്താരാഷ്ട്ര നാമം സുചിന്ദ്രം തേരൂർ, വേമ്പനൂർ എന്നാണ്. ഇംപോർട്ടന്റ് ബേഡ് ഏരിയ കോഡ് നം ഐഎൻ579, ക്രൈറ്റീരിയ എ1, എ4ഐ

## കുളങ്ങളുടെ ജില്ല
കന്യാകുമാരി ജില്ലയുടെ മൂന്നിൽ രണ്ട് ഭാഗവും കുളങ്ങളാണ്. ആകെ 2,058 ശുദ്ധജല കുളങ്ങൾ ഈ പ്രദേശത്തുണ്ട്. അതുകൊണ്ട് ഈ ജില്ല കുളങ്ങളുടെ ജില്ല എന്നാണറിയപ്പെടുന്നത്. സുചിന്ദ്രം തേരൂരിന് പുറമെ മറ്റ് പ്രധാന ശുദ്ധജല കുളങ്ങൾ പറക്കൈ, മണികപുത്തേരി, തത്തിയാർ, വേമ്പനൂർ, ചുങ്കാൻ കടൈ, പുത്തേരി, താഴൈകുടി, മണവാളകുറിച്ചി എന്നിവയാണ്.

കന്യാകുമാരി വന്യജീവിസങ്കേതം പശ്ചിമഘട്ടത്തിന്റെ തെക്കേയറ്റത്ത് നിലവിലുള്ള കടുവ ആവാസവ്യവസ്ഥയാണ്. ഈ വന്യജീവിസങ്കേതവും ഈ ജില്ലയിലാണ്.

## അവലംബം

വർഗ്ഗം:തമിഴ്നാട്ടിലെ പക്ഷിസങ്കേതങ്ങൾ
നുല്ലാർബർ ദേശീയോദ്യാനം

**നുല്ലാർബർ ദേശീയോദ്യാനം** ആസ്ത്രേലിയൻ സംസ്ഥാനമായ സൗത്ത് ആസ്ത്രേലിയയിലെ ഒരു സംരക്ഷിതപ്രദേശമാണ്. അഡിലൈൻ സിറ്റി സെന്ററിൽ നിന്നും പടിഞ്ഞാറായി 887 കിലോമീറ്റർ അകലെയാണിത്. 1979ൽ സ്ഥാപിതമായ ഈ ദേശീയോദ്യാനത്തിന്റെ വിസ്തീർണ്ണം 2013ൽ നല്ലർബോർ വൈൽഡർനെസ് പ്രൊട്ടെക്ഷൻ ഏരിയ പ്രഖ്യാപിക്കപ്പെട്ടതോടെ 5,781.27 ചതുരശ്രകിലോമീറ്ററിൽ നിന്നും 323.10 ചതുരശ്രകിലോമീറ്റർ ആയി കുറഞ്ഞു. ഈ ദേശീയോദ്യാനത്തെ ഐ. യു. സി. എൻ കാറ്റഗറിVI ൽ ഉൾപ്പെടുത്തിയിട്ടുണ്ട്. 

## ഇതും കാണുക
* Nullarbor Plain
* Protected areas of South Australia

## അവലംബം
വിറ്റ്ജിറ ദേശീയോദ്യാനം

ഓസ്ട്രേലിയൻ സംസ്ഥാനമായ സൗത്ത് ഓസ്ട്രേലിയയിലെ  ഒരു സംരക്ഷിതപ്രദേശമാണ് **വിറ്റ്ജിറ ദേശീയോദ്യാനം**. അഡിലൈൻ സിറ്റി സെന്ററിൽ നിന്നും വടക്കായി ഏകദേശം 987 കിലോമീറ്റർ അകലെയാണ് ഈ ദേശീയോദ്യാനം. ഈ ദേശീയോദ്യാനത്തിന്റെ പാരമ്പരാഗത അവകാശികളും സൗത്ത് ആസ്ത്രേലിയയിലെ സർക്കാരും തമ്മിൽ നിയമാനുസൃതമായുള്ള കൂട്ടായുള്ള പരിപാലനക്കരാറുള്ള സൗത്ത് ആസ്ത്രേലിയയിലെ തന്നെ ആദ്യത്തെ സംരക്ഷിതപ്രദേശമായി  2007ൽ ഈ ദേശീയോദ്യാനം മാറി. ഐ. യു. സി. എൻ കാറ്റഗറി VI സംരക്ഷിതപ്രദേശങ്ങളിൽ ഒന്നായി ഈ ദേശീയോദ്യാനത്തെ ഉൾപ്പെടുത്തിയിട്ടുണ്ട്. 

## അവലംബം

വർഗ്ഗം:സൗത്ത് ഓസ്ട്രേലിയയിലെ ദേശീയോദ്യാനങ്ങൾ
വള്ളനാട് വന്യജീവിസങ്കേതം

തെക്കേഇന്ത്യയിലെ തമിഴ്നാട്ടിൽ സ്ഥിതിചെയ്യുന്ന സംരക്ഷിത പ്രദേശമാണ് **വള്ളനാട് വന്യജീവിസങ്കേതം**. കൃഷ്ണമൃഗത്തിനെ സംരക്ഷിക്കുന്നതിനായാണ് ഈ വന്യജീവിസങ്കേതം നിർമ്മിച്ചിട്ടുള്ളത്. ശ്രീവൈകുണ്ഡം താലൂക്കിലെ വള്ളനാട് വില്ലേജിലെ ഒരു ഒറ്റപ്പെട്ട മലയിലാണ് ഈ വന്യജീവിസങ്കേതം സ്ഥിതിചെയ്യുന്നത്. ഇന്ത്യയിൽ കൃഷ്ണമൃഗങ്ങളുള്ള തെക്കേയറ്റത്തെ പ്രദേശമാണ് ഈ വന്യജീവിസങ്കേതം.

## സന്ദർശന വിവരം
ഏറ്റവും അടുത്തുള്ള വിമാനത്താവളം 22കിലോമീറ്റർ അകല വഗൈകുളത്തുള്ള തൂത്തുക്കുടി വിമാനത്താവളമാണ്.  ഏറ്റവും അടുത്തുള്ള തീവണ്ടിനിലയം 16.5 കിലോമീറ്റർ അകലെ തിരുനെൽവേലിയാണ്. 

## References

വർഗ്ഗം:തമിഴ്നാട്ടിലെ വന്യജീവി സംരക്ഷണകേന്ദ്രങ്ങൾ
വർഗ്ഗം:തൂത്തുക്കുടി
ഇന്നെസ് ദേശീയോദ്യാനം

ഓസ്ട്രേലിയയിലെ ഒരു സംസ്ഥാനമായ സൗത്ത് ആസ്ത്രേലിയയിലെ യോർക്ക് ഉപദ്വീപിന്റെ അറ്റത്തായി സ്ഥിതിചെയ്യുന്ന ദേശീയോദ്യാനമാണ് **ഇന്നെസ് ദേശീയോദ്യാനം**. സൗത്ത് ആസ്ത്രേലിയയുടെ തലസ്ഥാനമായ അഡിലൈഡിൽ നിന്നും ഏകദേശം 300 കിലോമീറ്റർ പടിഞ്ഞാറായാണ് ഇതിന്റെ സ്ഥാനം. ഇന്നെസ് എന്ന് കൂടുതലായും അറിയപ്പെടുന്ന ഈ ദേശീയോദ്യാനം കാമ്പിങ്, ബുഷ് വോക്കിങ്, മീൻപിടുത്തം, സർഫിങ്, സ്ക്യുബാ ഡൈവിങ് എന്നിവയ്ക്ക് അനുയോജ്യമായ ഒരു പ്രശസ്തമായ വിനോദസഞ്ചാരസ്ഥലമാണിത്. 

## ചിത്രശാല

File:Innes Lake.JPG|Inneston Lake


## അവലംബം

വർഗ്ഗം:സൗത്ത് ഓസ്ട്രേലിയയിലെ ദേശീയോദ്യാനങ്ങൾ
ഡഗ്ലസ്-ആപ്സ്‌ലി ദേശീയോദ്യാനം

**ഡഗ്ലസ്-ആപ്സ്‌ലി ദേശീയോദ്യാനം** ആസ്ത്രേലിയയിലെ ടാസ്മേനിയയുടെ കിഴക്കൻ തീരത്തുള്ള ഒരു ദേശീയോദ്യാനമാണ്. ഹൊബർട്ടിൽ നിന്നും വടക്കു-കിഴക്കായി 149 കിലോമീറ്ററും ബിച്ചെനോയിൽ നിന്നും ഏതാനും കിലോമീറ്റർ വടക്കായുമാണ് ഈ ദേശീയോദ്യാനം സ്ഥിതിചെയ്യുന്നത്. 1989 ഡിസംബർ 27 ന് പ്രഖ്യാപിക്കപ്പെട്ട ഈ ദേശീയോദ്യാനം ടാസ്മേനിയയിലെ പുതിയ ദേശീയോദ്യാനങ്ങളിൽ ഒന്നാണ്.

## പക്ഷികൾ
ടാസ്മേനിയയിലെ പ്രാദേശിക പക്ഷിസ്പീഷീസുകളിൽ 11 എണ്ണത്തെയും അതോടൊപ്പം ഫ്ലെയിം-പിങ്ക് റോബിനുകൾ, സ്വിഫ്റ്റ് തത്തകളിൽ മിക്കവയേയും നിലനിർത്തുന്നതിൽ ഒരു പ്രധാന പക്ഷിസങ്കേതം എന്ന നിലയിൽ ഈ ദേശീയോദ്യാനത്തിനുള്ള പ്രാധാന്യം ബേഡ് ലൈഫ് ഇന്റർനാഷനൽ തിരിച്ചറിഞ്ഞിട്ടുണ്ട്. 

## ഇതും കാണുക
* Protected areas of Tasmania

## അവലംബം
ഹാർട്ട്സ് മൗണ്ടൻസ് ദേശീയോദ്യാനം

**ഹാർട്ട്സ് മൗണ്ടൻസ് ദേശീയോദ്യാനം** ഓസ്ട്രേലിയയിലെ ടാസ്മാനിയയ്ക്കു തെക്കായാണ് സ്ഥിതിചെയ്യുന്നത്. ടാസ്മാനിയയിലെ 19 ദേശീയോദ്യാനങ്ങളിൽ ഒന്നായി ഈ ദേശീയോദ്യാനത്തെ ഇതിന്റെ പരിസ്ഥിതിപരവും സാംസ്ക്കാരികപരവുമായ മൂല്യങ്ങൾക്കുള്ള അംഗീകാരമായി ലോകപൈതൃകസ്ഥലമായ ടാസ്മാനിയൻ വൈൽഡർനെസിൽ ഉൾപ്പെടുത്തി.  ജർമ്മനിയിലെ ഹാർട്ട്സ് പർവ്വതങ്ങളുടെ പേരിൽ നിന്നാണ് ഹാർട്ട്സ് പർവ്വതങ്ങൾ ഈ പേര് ലഭിച്ചത്. 

## അവലംബം

വർഗ്ഗം:ടാസ്മേനിയയിലെ ദേശീയോദ്യാനങ്ങൾ
സ്റ്റ്രെസെലെകി ദേശീയോദ്യാനം

**സ്റ്റ്രെസെലെകി ദേശീയോദ്യാനം** ടാസ്മാനിയയിലെ ഫ്ലിൻഡെർസ് ദ്വീപിലെ ഒരു ദേശീയോദ്യാനമാണ്. ഹോബർട്ടിൽ നിന്നും 307 കിലോമീറ്റർ വടക്കായാണ് ഇതിന്റെ സ്ഥാനം. ഈ ദേശീയോദ്യാനത്തിന് ഈ പേരു ലഭിക്കുന്നത് പോൾ എഡ്മണ്ട് സ്റ്റ്രെസെലെകിയിയുടെ പേരിൽ നിന്നാണ്. ആസ്ത്രേലിയൻ ഭൂഖണ്ഡത്തിൽ അനേകം പര്യവേക്ഷണങ്ങൾ നടത്തിയ അദ്ദേഹം പ്രശസ്തനായ ഒരു പോളിഷ് പര്യവേക്ഷകനും ജിയോളജിസ്റ്റുമായിരുന്നു. 

## അവലംബം

വർഗ്ഗം:ടാസ്മേനിയയിലെ ദേശീയോദ്യാനങ്ങൾ
എച്ച് ബി ഒ

വാർണർ മീഡിയ ഇന്റർനാഷണലിന്റെ ഉടമസ്ഥയിലുള്ള ഒരു മുഴുവൻ സമയ ഹോളിവുഡ് സിനിമ ചാനൽ ആണ് എച്ച് ബി ഒ. 20 വർഷത്തോളം ഇന്ത്യയിൽ സംപ്രേഷണം തുടർന്ന ചാനൽ 2020 ഡിസംബർ 15 അർദ്ധരാത്രിയോടെ ഇന്ത്യയിലും മറ്റു ചില ദക്ഷിണേഷ്യൻ രാജ്യങ്ങളിലും സംപ്രേഷണം അവസാനിപ്പിചു.എച്ച്ബിഒ ഒപ്പം ഡബ്ള്യു.ബി എന്നാ മൂവി ചാനലും സംപ്രേഷണം നിർത്തി. ഒ.ടി.ടി പ്ലാറ്റ്‌ഫോമുകളിലേക്ക് ആളുകൾ ചേക്കേറിയതും കോവിഡ് പ്രതിസന്ധിയുമെല്ലാമാണ് തീരുമാനത്തിന് കാരണം. ബാർക്കിന്റെ കണക്കിൽ സ്റ്റാർ മൂവീസ്, സോണി പിക്‌സ് എന്നീ ചാനലുകളെക്കാൾ ഏറെ കുറവാണ് എച്ച്.ബി.ഒയുടെ പ്രേക്ഷകർ.
വർഗ്ഗം:പ്രക്ഷേപണം - അപൂർണ്ണലേഖനങ്ങൾ
വർഗ്ഗം:ദൃശ്യമാദ്ധ്യമങ്ങൾ
മോൾ ക്രീക്ക് കാർസ്റ്റ് ദേശീയോദ്യാനം

**മോൾ ക്രീക്ക് കാർസ്റ്റ് ദേശീയോദ്യാനം** ആസ്ത്രേലിയയിലെ ടാസ്മാനിയയ്ക്കു വടക്കായി സ്ഥിതിചെയ്യുന്ന ഒരു ദേശീയോദ്യാനമാണ്. ഹോബർട്ടിൽ നിന്നു വടക്കു-പടിഞ്ഞാറായി 168 കിലോമീറ്റർ അകലെയാണ് ഇത്. മോൾ ക്രീക്ക് പട്ടണത്തിനു കിഴക്കു വശത്തായി ഗ്രേറ്റ് വെസ്റ്റേൺ ടൈയേഴ്സിന്റെ ചരുവിലായാണ് ഈ ദേശീയോദ്യാനത്തിന്റെ സ്ഥാനം.  കാർസ്റ്റ് ഭൂരൂപങ്ങളെ സംരക്ഷിക്കാൻ മാത്രമായി ആരംഭിച്ച ടാസ്മാനിയയിലെ ഏക ദേശീയോദ്യാനമാണിത്. ലോകപൈതൃകസ്ഥലമായ ടാസ്മാനിയൻ വൈൽഡർനെസിന്റെ ഭാഗമാണ് ഈ ദേശീയോദ്യാനം.

ഈ ദേശീയോദ്യാനം സ്ഥിതിചെയ്യുന്ന പ്രദേശത്തെ 12 വിഭാഗങ്ങളായി വേർതിരിച്ചിട്ടുണ്ട്. ഇതിൽ കുറച്ചുഭാഗം സ്വകാര്യഭൂമികൊണ്ട് പൂർണ്ണമായും ചുറ്റപ്പെട്ടിരിക്കുന്നു. കുറച്ചുഭാഗം കാർസ്റ്റ് (ചുണ്ണാമ്പുകല്ല്, ഡോളോമൈറ്റ്, ജിപ്സം എന്നിവ കൊണ്ട് രൂപപ്പെട്ട ജലത്തിൽ ലയിക്കുന്നതരം പാറകൾ) സവിശേഷതയുള്ള ഒരു ഗുഹാവാതിൽ ഈ ഉദ്യാനത്തിന്റെ അതിരിൽ കാണപ്പെടുന്നു.
## ഇതും കാണുക
* Protected areas of Tasmania

## അവലംബം
മൗണ്ട് വില്യം ദേശീയോദ്യാനം

**മൗണ്ട് വില്യം ദേശീയോദ്യാനം** ടാസ്മാനിയയിലെ ഒരു ദേശീയോദ്യാനമാണ്. ഹോബർട്ടിൽ നിന്നും 234 കിലോമീറ്റർ വടക്കു-കിഴക്കായാണ് ഇതിന്റെ സ്ഥാനം. 8,640 ഹെക്റ്റർ പ്രദേശത്തായി വ്യാപിച്ചുകിടക്കുന്ന വലിയ ഒരു ദേശീയോദ്യാനമായി 1973ൽ ആരംഭിച്ച ഈ ദേശീയോദ്യാനത്തിന്റെ വിസ്തീർണ്ണം ഘട്ടം ഘട്ടമായി വർധിപ്പിച്ചു. 1980ൽ ഇതിന്റെ വിസ്തീർണ്ണം 13,806 ഹെക്റ്റർ ആയിരുന്നത് 1999ൽ 18,439 ഹെക്റ്റർ ആയി വർദ്ധിപ്പിച്ചു. ശാസ്ത്രജ്ഞനായ വില്ല്യം എഫ് ഫെറോണിനോടുള്ള ആദരസൂചകമായാണ് ഈ ദേശീയോദ്യാനത്തിന് ഈ പേര് നൽകിയത്. 

## അവലംബം
സാവേജ് നദി ദേശീയോദ്യാനം

**സാവേജ് നദി ദേശീയോദ്യാനം** ഓസ്ട്രേലിയയിലെ ടാസ്മാനിയയിൽ സ്ഥിതിചെയ്യുന്ന ഒരു ദേശീയോദ്യാനമാണ്. 1999 ഏപ്രിലിൽ സ്ഥാപിതമായ ഈ ദേശീയോദ്യാനം,  മനുഷ്യന്റെ ഇടപെടലുകൾ ഏൽക്കാത്ത ആസ്ത്രേലിയയിലെ ഏറ്റവും വലിയ മിതശീതോഷ്ണ മഴക്കാടുകളാണ്. ടാസ്മാനിയയിലെ മറ്റ് ദേശീയോദ്യാനങ്ങളിൽ നിന്നും വ്യത്യസ്തമായി സാവേജ് നദി ദേശീയോദ്യാനത്തിൽ പൊതുജനങ്ങൾക്ക് പ്രവേശനമില്ല. ഈ ദേശീയോദ്യാനത്തിൽ റോഡുമാർഗ്ഗ വരാൻ കഴിയില്ല; ആവശ്യമായ സൗകര്യങ്ങളും ഇവിടെയില്ല. ഈ ദേശീയോദ്യാനത്തിന്റെ ബഫർപ്രദേശമാണ് നാലുചക്രവാഹനങ്ങൾക്ക് പരിമിതമായി പ്രവേശനമുള്ള സാവേജ് റിവർ റീജണൽ റിസർവ്. 

ഇവിടെ ടാസ്മാനിയൻ ഡെവിൾ ഉൾപ്പെടെ നിരവധി ഇനം ജന്തുജാലങ്ങൾക്ക് മികച്ച ആവാസ വ്യവസ്ഥ ഒരുക്കുന്നു.

## അവലംബം

വർഗ്ഗം:ടാസ്മേനിയയിലെ ദേശീയോദ്യാനങ്ങൾ
സൗത്ത്‌വെസ്റ്റ് ദേശീയോദ്യാനം

**സൗത്ത്‌വെസ്റ്റ് ദേശീയോദ്യാനം** ആസ്ത്രേലിയയിലെ തെക്കു-പടിഞ്ഞാറൻ ടാസ്മാനിയയിൽ സ്ഥിതിചെയ്യുന്ന ദേശീയോദ്യാനമാണ്.  ഇത് 6,182.67 ചതുരശ്രകിലോമീറ്റർ പ്രദേശത്തായി വ്യാപിച്ചുകിടക്കുന്നു. ടാസ്മാനിയയിലെ ഏറ്റവും വലിയ ദേശീയോദ്യാനമായ ഇത് ലോകപൈതൃകസ്ഥലമായ ടാസ്മാനിയൻ വൈൽഡർനെസിന്റെ ഭാഗമാണ്. 

ഈ ദേശീയോദ്യാനത്തിന്റെ കിഴക്കൻ അതിർത്തി ഹോബർട്ടിൽ നിന്നും പടിഞ്ഞാറായി 93 കിലോമീറ്റർ അകലെയാണ്. ദേശീയോദ്യാനം പടിഞ്ഞാറൻ-തെക്കൻ തീരങ്ങളിലൂടെ നീണ്ടുകിടക്കുന്നു. ടാസ്മാനിയയിലെ സൗത്ത് വെസ്റ്റ് വൈൽഡർനെസിന്റെ ഭൂരിഭാഗം ഭാഗങ്ങളും ഈ ദേശീയോദ്യാനത്തിൽ ഉൾപ്പെടുന്നു.

## ഇതും കാണുക
* Protected areas of Tasmania
* South West Wilderness
* South East Mutton Bird Islet
* Melaleuca

## അവലംബം

വർഗ്ഗം:ടാസ്മേനിയയിലെ ദേശീയോദ്യാനങ്ങൾ
ടാസ്മൻ ദേശീയോദ്യാനം

**ടാസ്മൻ ദേശീയോദ്യാനം** ആസ്ത്രേലിയയിലെ കിഴക്കൻ ടാസ്മാനിയയിൽ സ്ഥിതിചെയ്യുന്ന ഒരു ദേശീയോദ്യാനമാണ്. ഹോബർട്ടിൽ നിന്നും കിഴക്കായി ഏകദേശം 56 കിലോമീറ്റർ അകലെയാണ് ഇത്. 107.5 ചതുരശ്രകിലോമീറ്റർ പ്രദേശത്തായി ഈ ദേശീയോദ്യാനം വ്യാപിച്ചു കിടക്കുന്നു. ഫോറെസ്റ്റിയർ-ടാസ്മാൻ ഉപദ്വീപുകളുടെ ഭാഗങ്ങളിലാണ് ഈ ദേശീയോദ്യാനത്തിന്റെ സ്ഥാനം. ടാസ്മാൻ ഉപദ്വീപിന്റെ എല്ലാ ഭാഗങ്ങളും ഈ ദേശീയോദ്യാനത്തിൽ ഉൾപ്പെടുന്നു.

## ചരിത്രം

1999 ഏപ്രിൽ 30ലെ റിജണൽ ഫോറസ്റ്റ് എഗ്രിമെന്റനുസരിച്ചാണ് ഈ ദേശീയോദ്യാനം വിജ്ഞാപനം ചെയ്യപ്പെട്ടത്.  ടാസ്മൻ വിളക്കുമാടം ടാസ്മൻ ദ്വീപിലാണ് സ്ഥിതിചെയ്യുന്നത് (1906ലാണ് ഇത് നിർമ്മിച്ചത്). ദേശീയോദ്യാനത്തിന്റെ ഭാഗമാണ് ഇത്. 1977 മുതൽ ഈ വിളക്കുമാടവും കാലാവസ്ഥാനിരീക്ഷണകേന്ദ്രവും ആളൊഴിഞ്ഞുകിടക്കുകയാണ്. 

## ഇതും കാണുക
* Protected areas of Tasmania

## അവലംബം
ആൽഫ്രെഡ് ദേശീയോദ്യാനം

ഓസ്ട്രേലിയയിലെ വിക്റ്റോറിയ സംസ്ഥാനത്തെ കിഴക്കൻ ഗിപ്പ്സ്ലാന്റ് മേഖലയിൽ സ്ഥിതിചെയ്യുന്ന ദേശീയോദ്യാനമാണ് **ആൽഫ്രെഡ് ദേശീയോദ്യാനം**. 3,050 ഹെക്റ്റർ പ്രദേശത്തായി  വ്യാപിച്ചുകിടക്കുന്ന ഈ ദേശീയോദ്യാനം മെൽബണിൽ നിന്നും കിഴക്കായി ഏകദേശം 388 കിലോമീറ്റർ അകലെയാണുള്ളത്. ഇത് വിജ്ഞാപനം ചെയ്യപ്പെട്ടത് 1925 നാണ്.

കാൻ നദിയ്ക്കും ഗിനാവോയ്ക്കുമിടയിലായി പ്രിൻസസ് ഹൈവേ ഈ ദേശീയോദ്യാനത്തിലൂടെ കടന്നു പോകുന്നു.

## അവലംബം
ബർമ്മാ ദേശീയോദ്യാനം

**ബർമ്മാ ദേശീയോദ്യാനം** ആസ്ത്രേലിയയിലെ വിക്റ്റോറിയ സംസ്ഥാനത്തെ ഹ്യൂം മേഖലയിൽ സ്ഥിതിചെയ്യുന്ന ഒരു ദേശീയോദ്യാനമാണ്.  ബർമ്മാ പട്ടണത്തിനു സമീപത്തെ മുറെ നദിക്കടുത്തായാണ് ഈ ദേശീയോദ്യാനത്തിന്റെ സ്ഥാനം. മെൽബണിനു വടക്കായി ഏകദേശം 220 കിലോമീറ്റർ അകലെയാണിത്. ഈ ദേശീയോദ്യാനത്തിൽ റിവർ റെഡ് ഗം വനങ്ങളും ചതുപ്പുനിലങ്ങളുമുണ്ട്.

## അവലംബം

വർഗ്ഗം:വിക്ടോറിയയിലെ ദേശീയോദ്യാനങ്ങൾ
ബ്രിസ്ബേൻ റേഞ്ചസ് ദേശീയോദ്യാനം

ഓസ്ട്രേലിയയിലെ വിക്റ്റോറിയയിലെ തെക്കു-പടിഞ്ഞാറൻ ബർവോണിൽ സ്ഥിതിചെയ്യുന്ന ദേശീയോദ്യാനമാണ് **ബ്രിസ്ബേൻ റേഞ്ചസ് ദേശീയോദ്യാനം**. മെൽബണിൽ നിന്നും പടിഞ്ഞാറായി ഏകദേശം 80 കിലോമീറ്റർ അകലെയായും മെറെഡിറ്റ് പട്ടണത്തിന് സമീപത്തായുമുള്ള ഈ ദേശീയോദ്യാനം 7,718 ചതുരശ്രകിലോമീറ്റർ പ്രദേശത്തായി വ്യാപിച്ചുകിടക്കുന്നു. ഈ ദേശീയോദ്യാനത്തെ പരിപാലിക്കുന്നത് പാർക്ക് വിക്റ്റോറിയ ആണ്. 

## അവലംബം

വർഗ്ഗം:വിക്ടോറിയയിലെ ദേശീയോദ്യാനങ്ങൾ
ബുറോവ-പൈൻ മൗണ്ടൻ ദേശീയോദ്യാനം

**ബുറോവ-പൈൻ മൗണ്ടൻ ദേശീയോദ്യാനം** ആസ്ത്രേലിയയിലെ വിക്റ്റോറിയയിലെ ഹ്യൂ മേഖലയിലെ ഒരു ദേശീയോദ്യാനമാണ്. 18,400 ഹെക്റ്റർ പ്രദേശത്തായി  ഇത് വ്യാപിച്ചു കിടക്കുന്നു. മെൽബണിൽ നിന്നും വടക്കു-കിഴക്കായി 315 കിലോമീറ്ററും അൽബുറി-വൊഡോങയിൽ നിന്നും കിഴക്കായി 120 കിലോമീറ്റർ അകലെയുമാണ് ഈ ദേശീയോദ്യാനം.

## അവലംബം

വർഗ്ഗം:വിക്ടോറിയയിലെ ദേശീയോദ്യാനങ്ങൾ
ചെരുമ്പ

ചെരുമ്പ എന്ന നാട് ,കാസർകോട് ജില്ലയിൽ പള്ളിക്കര ഗ്രാമപഞ്ചായത്ത് പനയാൽ വില്ലേജിൽ ഉൾപ്പെടുന്ന പ്രദേശമാണ് . ഈ നാട്ടിന്റെ പ്രൗഢിയായി ചെരുമ്പ രിഫാഹിയ്യ ജുമാ മസ്ജിദ് നാഷണൽ ഹൈവേ അരികിലായി സ്ഥിതി ചെയ്യുന്നു . ചെരുമ്പ എൻ എ മോഡൽ ഇംഗ്ലീഷ് മീഡിയം സ്കൂൾ , മിന്ഹാജ് പബ്ലിക് സ്കൂൾ,മിഫ്താഹുൽ ഉലൂം മദ്രസ, എന്നിവ പ്രധാന വിദ്യാഭ്യാസ സ്ഥാപനങ്ങളാണ്.ഗൾഫിനെ ആശ്രയിച്ചു ജീവിക്കുന്നു മറ്റു വരുമാന മാര്ഗങ്ങള് കൃഷി ബിസിനസ് എന്നിവയാണ്.ജില്ലയിലെ തന്നെ പ്രശസ്തമായ എമറാൾഡ് സ്റ്റീൽ കമ്പനി സ്ഥിതി ചെയ്യുന്ന സ്ഥലം.100% മുസ്ലിംകൾ പാർക്കുന്ന പ്രദേശം.

വർഗ്ഗം:കാസർഗോഡ് ജില്ലയിലെ ഗ്രാമങ്ങൾ
സ്റ്റങ് സെൻ

**സ്റ്റങ് സെൻ** കംബോഡിയിയലെ കാമ്പോങ് തോം പ്രവിശ്യയിൽ സ്ഥിതിചെയ്യുന്ന ഒരു വന്യജീവി സങ്കേതമാണ്. ഇത് ടോൺലെ സാപ് തടാകത്തിൻറെ തെക്കു-കിഴക്കേ അറ്റത്താണ് സ്ഥിതിചെയ്യുന്നത്.ബോയെങ് ടോൺലെ ചമാർ, പ്രെക്ക് ടോയെൽ ഉൾപ്പെടെ മൂന്നു വന്യമൃഗസങ്കേതങ്ങളാണ് ഈ തടാകത്തിനു ചുറ്റുപാടുമായി സ്ഥിതിചെയ്യുന്നത്. സ്റ്റങ് സെൻ പ്രദേശത്ത് ഭൂരിഭാഗവും ഇലപൊഴിയും വനങ്ങളും സ്ഥിരവും താൽക്കാലികവുയായ തണ്ണീർത്തടങ്ങളും, പുൽമേടുകളുമാണ്. ഈ മേഖലയിലെ വനപ്രദേശം മഴക്കാലത്ത് വെള്ളപ്പൊക്കത്തിലാകുന്നു. വേനൽക്കാലത്ത്, ജലം ഏതാനും ചില വെള്ളക്കെട്ടുകളിലും സ്റ്റങ് സെൻ നദിയിലും അതിൻറെ പോഷക നദികളിലേയ്ക്കുമായി ചുരുങ്ങുന്നു. ഈ ജലാശയങ്ങൾ അർധ നിത്യഹരിത വനങ്ങൾക്കും ഇടതിങ്ങിയ മുളങ്കാടുകൾക്കും പിന്തുണ നൽകുന്നു.

## അവലംബം

വർഗ്ഗം:കംബോഡിയയിലെ വന്യജീവി സംരക്ഷണകേന്ദ്രങ്ങൾ
വർഗ്ഗം:കംബോഡിയയുടെ ഭൂമിശാസ്ത്രം
ബ്രോക്ക്മാൻ ദേശീയോദ്യാനം

**ബ്രോക്ക്മാൻ ദേശീയോദ്യാനം** പെർത്തിന് 288 കിലോമീറ്റർ (179 മൈൽ) തെക്കും പെമ്പെർട്ടന് 10 കിലോമീറ്റർ (6.2 മൈൽ) തെക്കുമായി സ്ഥിതിചെയ്യുന്ന പടിഞ്ഞാറൻ ഓസ്ട്രേലിയിയിലെ തെക്കുപടിഞ്ഞാറൻ മേഖലയിൽ സ്ഥിതിചെയ്യുന്ന ഒരു ദേശീയോദ്യാനമാണ്. 

പെമ്പെർട്ടൻ-നോർത്ത്ക്ലിഫ് പാതയുടെ ഇരുവശത്തുമായി സ്ഥിതിചെയ്യുന്ന ഈ ദേശീയോദ്യാനത്തിൽ പ്രധാനമായി കാരി, മാരി വനമേഖലകളാണ്. വനത്തിലെ അടിക്കാടുകൾ സ്വാമ്പ് പെപ്പെർമിൻറ്, കാരി ഹസെൽ, കാരി വാറ്റിൽ, കാരി ഷിയോക്ക് തുടങ്ങിയ വർഗ്ഗത്തിലുള്ള മിശ്രസസ്യങ്ങളാണ്. ഇവയെല്ലാതന്നെ ഈർപ്പമുള്ള കാലാവസ്ഥയിൽ വളരുന്നവയാണ്. ദേശീയോദ്യാനത്തിൻറെ വടക്കൻ അതിർത്തിയിൽ വാറൻ നദിയും പടിഞ്ഞാറൻ അതിരിൽ വാറൻ ദേശീയോദ്യാനവുമാണ്. ദേശീയോദ്യാനത്തിലേയ്ക്കുള്ള പ്രവേശനത്തിനു ഫീസ് ഏർപ്പെടുത്തിയിട്ടില്ല. അതുപോലെ ഇവിടെ സന്ദർശകർക്കുള്ള സൌകര്യങ്ങളൊന്നുതന്നെ ലഭ്യമല്ല.

## അവലംബം
ബീലു ദേശീയോദ്യാനം

**ബീലു ദേശീയോദ്യാനം** പടിഞ്ഞാറൻ ആസ്ട്രേലിയായിലെ പെർത്തിലുള്ള ഒരു ദേശീയോദ്യാനമാണ്. പടിഞ്ഞാറൻ ആസ്ട്രേലിയയിലെ മണ്ടാറിംഗിനു തെക്കൻ ഭാഗത്ത് കിടക്കുന്ന ഈ ഉദ്യാനം ഡാർലിംഗ് പർവ്വതനിരയിലെ പാർക്കുകളുടെ കൂട്ടത്തിൽപ്പെട്ടതാണ്. മുമ്പ് ഇത് മുണ്ടാറിംഗ് ദേശീയോദ്യാനം എന്നറിയപ്പെട്ടു. 

1995 ലെ ഗസറ്റു പ്രകാരമാണ് മുണ്ടാറിംഗ് ദേശീയ പാർക്ക് തുടങ്ങിയത്. ഈ ദേശീയോദ്യാനത്തെ 2008ലാണ് പരമ്പരാഗതമായ അതിന്റെ ഉടമസ്ഥരുടെ പേരിട്ടത്. ഒരു നദിയുടെയോ അരുവിയുടെയോ നൂങ്‌ഗർ ഗോത്രത്തിന്റെ ഭാഷയിലുള്ള പദമാണിത്. ബീലു ജനതയാണ് പരമ്പരാഗതമായി ഈ ദേശീയോദ്യാനത്തിന്റെ ഉടമസ്ഥരായി കണക്കാക്കുന്നത്. .

ജറാ, മാരി, സാമിയ, ബുൾ ബാങ്സിയ, ഷെയോക്ക്, ഗ്രാസ് ട്രീ തുടങ്ങിയ പരമ്പരാഗത തദ്ദേശീയ സസ്യങ്ങളാൽ നിബിഢമാണ് ഈ ദേശീയോദ്യാനം.  

## സൗകര്യങ്ങൾ
ഹൈക്കിങ്ങിനും മൗണ്ടൻ ബൈക്കിങ്ങിനുമുള്ള എല്ലാ സൗകര്യങ്ങളും ഇവിടെയുണ്ട്.

## ഇതും കാണൂ
* പടിഞ്ഞാറൻ ആസ്ട്രേലിയയിലെ സംരക്ഷിത പ്രദേശങ്ങൾ 


## അവലംബം
* Mitchell, Samille (2008-9) *What's in a name? Parks of the Darling Range* *Landscope* Volume 24 number 2, pp.&nbsp;40–46

വർഗ്ഗം:ഐ.യു.സി.എൻ. വർഗ്ഗം II
വർഗ്ഗം:വെസ്റ്റേൺ ഓസ്ട്രേലിയയിലെ ദേശീയോദ്യാനങ്ങൾ
ആൽപൈൻ ദേശീയോദ്യാനം

**ആൽപൈൻ ദേശീയോദ്യാനം** ഓസ്ട്രേലിയയിലെ വിക്റ്റോറിയയിലെ സെൻട്രൽഹൈലാന്റ്സ്, ആൽപൈൻ എന്നീ മേഖലകളിലായി സ്ഥിതിചെയ്യുന്ന ദേശീയോദ്യാനമാണ്. 646,000 ഹെക്റ്റർ പ്രദേശത്തായി വ്യാപിച്ചു കിടക്കുന്ന ഈ ദേശീയോദ്യാനം മെൽബണിൽ നിന്നും വടക്കു-കിഴക്കായാണുള്ളത്. വിക്റ്റോറിയയിലെ ഏറ്റവും വലിയ ദേശീയോദ്യാനമാണിത്. വിക്റ്റോറിയയിലെ ഗ്രേറ്റ് ഡിവൈഡിങ് റേഞ്ചിന്റെ ഉയർന്ന ഭാഗങ്ങളിൽ ഭൂരിഭാഗം പ്രദേശങ്ങളും ഈ ദേശീയോദ്യാനത്തിൽ ഉൾപ്പെടുന്നു. വിക്റ്റോറിയയിലെ ഏറ്റവും ഉയരം കൂടിയ പർവ്വതമായ മൗണ്ട് ബോഗോങ്ങും (ഉയരം 1986 മീറ്റർ)  അതുമായി ബന്ധപ്പെട്ട സബ്-ആൽപൈൻ വനപ്രദേശങ്ങളും ബോഗോങ് ഉയർന്ന പീഠഭൂമികളിലെ പുൽമേടുകളും ഇതിൽ ഉൾപ്പെടുന്നു. ഓസ്ട്രേലിയൻ ആൽപ്സ് നാഷനൽ പാർക്ക്സ് ആന്റ് റിസർവ്സിൽ ഉൾപ്പെടുന്ന 11 പ്രദേശങ്ങളിൽ ഒന്നായി 2008 നവംബർ 7 ന് ആൽപൈൻ ദേശീയോദ്യാനത്തെ ഓസ്ട്രേലിയൻ നാഷനൽ ഹെറിറ്റേജ് ലിസ്റ്റിൽ ഉൾപ്പെടുത്തി. 

## അവലംബം

വർഗ്ഗം:വിക്ടോറിയയിലെ ദേശീയോദ്യാനങ്ങൾ
സ്റ്റാർ മൂവീസ്

വാൾട് ഡിസ്നി കമ്പനിയുടെ ഉടമസ്ഥതയിലുള്ള ഒരു ഏഷ്യൻ സിനിമാ ചാനലാണ് **സ്റ്റാർ മൂവീസ്**. 

20th സെഞ്ചുറി സ്റ്റുഡിയോസ് , വാൾട് ഡിസ്നി സ്റ്റുഡിയോസ് തുടങ്ങിയ സ്റ്റുഡിയകളിൽ നിന്നാണ് സ്റ്റാർ മൂവീസ് ഫസ്റ്റ്-റൺ കരാർ കാരസ്ഥമാക്കിയിട്ടുളളത്.

ലയൺസ് ഗേറ്റ് എന്റർടൈൻമെന്റ്, ദി വെയ്ൺസ്റ്റീൻ കമ്പനി തുടങ്ങിയ സ്റ്റുഡിയോ കളിൽ നിന്നുള്ള സിനിമകൾ സംപ്രേഷണം ചെയ്യാൻ സബ്-റൺ കരാറും കരസ്ഥമാക്കിയിട്ടുണ്ട്. 

## see also
സ്റ്റാർ മൂവീസ് ഇന്ത്യ 
വർഗ്ഗം:ഇന്ത്യൻ ദൃശ്യമാദ്ധ്യമങ്ങൾ